Airbus se greje na biomasu - Balkan Green Energy News\nAirbus se greje na biomasu\nFrancuski proizvođač aviona Airbus počeo je da koristi drvnu sečku za grejanje proizvodnih hala nakon što je kompanija Polytechnik ugradila kotlovsko postrojenje koje koristi šumsku biomasu za snabdevanje toplotnom energijom.\nAustrijska kompanija čuvena po svojim naprednim rešenjima koja koriste biomasu za proizvodnju energije objavila je da ugrađeno postrojenje može da proizvede zasićenu paru toplotne snage 13.5 MW. Ovaj sistem će pre svega služiti za grejanje proizvodnih pogona površine 350,000 kvadratnih metara koji obuhvataju montažnu halu i lakirnicu. Upotreba piljevine će dovesti do značajnog smanjenja utroška gasa koji bi inače bio korišćen kao izvor energije, kao i do smanjenja emisije ugljen-dioksida.\nU skladu sa strategijom zaštite životne sredine\nPostrojenje bi trebalo da sagori do 22,000 tona biomase godišnje, što je količina koja se uklapa u strategiju zaštite životne sredine kompanije. Airbus, čija se uprava nalazi u Tuluzu, ostvario je saradnju sa COFOGAR-om, jednom od najvećih šumarskih zadruga u Jugozapadnoj Francuskoj, kada je u pitanju snabdevanje biomasom. Čak 70% biomase će stizati iz šuma u vlasništvu članova zadruge, dok će 30% biomase stizati iz fabrika u okruženju koje obrađuju drvo.\nKako bi se obezbedilo čistije sagorevanje i optimizovalo prečišćavanje, gasovi iz sistema prolaze kroz multiciklonski separator i elektro-filter pre nego što uđu u dimnjak. Pri normalnom načinu rada, emisija čestica koje ostaju u gasovima je samo 2-8 mg/m³, dok su izmerene vrednosti emisije azotnih oksida i ugljen-monoksida gotovo jednake nuli, tako da zadovoljavaju granične vrednosti ogovarajućih propisa u Francuskoj. Ovo je posledica gotovo potpunog sagorevanja goriva, što dovodi do više od 90% efikasnosti.\nPored smanjene emisije ugljen-dioksida i do pet puta, novo postrojenje će smanjiti i troškove grejanja za pola u odnosu na grejanje prirodnim gasom. Takođe postoji i mogućnost dodatnog prihoda od prodaje sertifikata za emisije, kao i pepela koji ostaje nakon sagorevanja kao đubriva poljoprivrednicima. Deo investicije u novo postrojenje finansiran je uz podršku Francuske agencije za zaštitu životne sredine i energetiku ADEME.\nKompanija Polytechnik jedan je od vodećih snabdevača toplana i elektrana sa izuzetnom reputacijom zahvaljujući kvalitetu usluga koje pruža, od projektovanja do ugradnje i puštanja postrojenja u rad po sistemu ključ u ruke (EPC izvođač). U skladu sa strategijom razvoja i proširenja poslovnih aktivnosti na nova tržišta uključujući i bivše jugoslovenske republike, kompanija je 2015. godine osnovala ogranak u Novom Sadu sa ciljem da privredne aktivnosti u regionu vodi iz kancelarije u Srbiji.\nTagovi: biomasa, CO2, grejanje, Polytechnik\nPočetna » Vesti » OIE » Airbus se greje na biomasu


Zakon o Elektroprenosu BiH pred Ustavnim sudom - Klix.ba\nKomisija Doma naroda Parlamentarne skupštine BiH večeras nije postigla saglasnost o eventualnoj destruktivnosti Prijedloga zakona o izmjenama Zakona o osnivanju kompanije za prenos električne energije u BiH "Elektroprenos BiH" po bošnjački vitalni nacionalni interes, te će o tom pitanju odlučivati Ustavni sud BiH, potvrdio je Srni član komisije Krstan Simić.\n"Svi članovi komisije ostali su pri svojim ranijim stavovima. Moj je stav da ovde nema nikakve povrede bošnjačkog vitalnog nacionalnog interesa i da se zakonom svi tretiraju pod jednakim uslovima. Siguran sam da ni Ustavni sud BiH neće utvrditi povredu u tom smislu", istakao je Simić.\nSimić je rekao da će pod najoptimalnijim uslovima, Ustavni sud BiH ovaj zakon staviti na dnevni red krajem januara, ali da postoji mogućnost i da će se o njemu odlučivati tek u martu.\nDelegati SDA iz kluba bošnjačkih delegata u Domu naroda Parlamentarne skupštine BiH pokrenuli su danas pitanje štetnosti po bošnjački vitalni nacionalni interes kod Prijedloga zakona o izmjenama Zakona o osnivanju kompanije za prenos električne energije u BiH "Elektroprenos BiH".\nIzmjenama zakona predviđeno je da Skupština akcionara "Elektroprenosa BiH" donosi odluku o načinu raspodjele dobiti, uključujući akumuliranu dobit, na prijedlog Upravnog odbora, a po usvajanju finansijskih izvještaja.\nU obrazloženju zakona se podsjeća da je na Skupštini akcionara "Elektroprenosa BiH" 3. februara 2012. godine, kojoj su prisustvovali i usaglasili stavove entitetski premijeri i resorni ministri, zaključeno da bude pokrenuta inicijativa za izmjenu Zakona o osnivanju kompanije.\nElektroprenos Dom naroda PSBiH Ustavni sud RS


Branislav Jovanović: Naplatne rampe nova globa za građane Niša i okoline\nPočetak/Politika/Branislav Jovanović: Naplatne rampe nova globa za građane Niša i okoline\n„Postavljanjem naplatnih rampi oko Niša izvršen je još jedan atak na naše sugrađane, ne samo po džepu, nego i na slobodu kretanja. Za razliku od drugih gradova koji ovaj vid torture još nisu osetili, za Nišlije će biti luksuz da svojim vozilima idu iz jednog u drugi deo grada jer će plaćati putarinu, s obzirom na lokaciju postavljenih naplatnih rampi“, kaže Branislav Jovanović, odbornik koalicije „Niš, moj grad“ u Skupštini Grada Niša.\nJovanović kaže da je u doba Turaka i tvrđava imala četiri kapije, a sada Niš postaje rob novim dažbinama kojima, kako kaže, gradsko rukovodstvo puni republičku kasu.\nBranislav Jovanović, odbornik koalicije „Niš, moj grad“\n„Gospodo iz vlasti, dosta više sa globama jer je široka lepeza nameta kojima „derete kožu“ našim sugrađanima. Kao da nam je malo izvršitelja, notara, kamera na raskrsniacama, povećanog poreza na imovinu od 300 posto, bezdušne seča struje, pa sad i putarine da plaćamo kad krenemo po dete u školu, na primer. Pa, odnošenje automobila nam je već noćna mora, a sad smo opkoljeni naplatnim rampama. Da li znate šta radite?“\nJovanović podseća da je prethodna gradska vlast izgradila kapiju Niš-Jug bulevarskog tipa kod KP doma, saobraćajnicu Niš-Istok (Matevačka petlja).\n„Rekonstruisali smo put Niška Banja – Prosek i na taj način otvorili još jednu kapiju Niša. Na tim mestima ili u blizini planirate da otvorite naplatne rampe i ubiranjem tog novca dodatno napunite republički budžet. Nismo mi ulazno – izlazne saobraćajnice gradili da biste vi uvodili ove namete, već da bismo olakšali život sugrađanima“, zaključuje Jovanović.\nBranislav Jovanović moj grad naplatna rampa Niš


► Savršen trik koji će vas zauvek osloboditi peglanja\nSjajan savet prenosi nam britanski Dejli mejl koji piše da je dovoljna samo jedna stvar kako biste se zauvek oslobodili peglanja.\nNa žalost, ovo se samo odnosi na one koji u svom domaćinstvu imaju mašine za sušenje veša. Potrebno je da u mašinu stavite nekoliko kockica leda, zatim uključite mašinu na jako sušenje na nekoliko minuta. Para koja će se stvoriti od kockica leda učiniće da se sve neravnine na vašoj odeći ublaže.\nNe flekajte odeću, so čisti peglu\nPeglu bi trebalo redovno da čistite, kako se na njoj ne bi nakupljale tvrdokorne mrlje i nečistoće, koje mogu da isflekaju odeću.


Ferguson bi da se penali izvode pre utakmice, da li mislite da je ideja dobra?\nSer Aleksu Fergusonu je očigledo dosadio fudbal od kada je otišao u penziju, pa je sada na trenerskom samitu koji organizuje UEFA predložio radikalnu promenu pravila.\nŠkotski stručnjak misli da bi se na taj način proredili oni dosadni produžeci, onih 30 minuta u kojima često obe ekipe igraju defanzivno i čekaju jedanaesterce.\nTakođe, navijači bi onda dolazili ranije na utakmicu, pa bi se sprečavale gužve zbog kojih često gledaoci kasne sa ulazom i propuštaju uvodne minute mečeva.\nKada bi Fergusonov predlog bio usvojen, onda više ne bi više bilo onakvih heroja i tragičare sa penal ruleta, poput Darka Pančeva koji je postigao čuveni gol u Bariju kojim se Crvena zvezda popela na evropski tron, jer sve bi bilo zaboravljeno posle još 120 minuta igre.\nUEFA je u prošlosti već eksperimentisala sa pravilima zbog „dosadnih” produžetaka, pa je uvela i „zlatan gol” koji je bio u upotrebi na Evropskom prvenstvu 1996. godine i Svetskom prvenstvu šest godina kasnije, ali on je ukinut zbog problema sa bezbednošću. Obezbeđenje na mnogim stadionima je bilo u problemima da organizuje bezbedan izlazak velike mase iz objekta, koja bi razočarana iznenadnim porazom naglo pošla napolje.\nDa li smatrate da bi ovakva revolucija koristila ili škodila najvažnijoj sporednoj stvari na svetu?


Korupcija, pravosuđe i evropska integracija Srbije | Antikorupcija\n25/06/2012 Procesuiranje - Srbija Nema komentara\nKorupcija, pravosuđe i evropska integracija Srbije\nNa zasedanju 29. marta 2012. godine Evropski parlament je usvojio rezoluciju (2011/2886(RSP)) o procesu evropske integracije Srbije.\nU ovom dokumentu značajan deo teksta (tačke 11.-19.) se odnosi na odnos Srbije prema procesuiranju korupcije, na problem u vezi sa privatizacijom, javnim nabavkama i procesom reizibora sudija. Evropski parlament predlaže neophodne korake u ovim oblastima, a kao posebno značajnu stvar ističe neophodne izmene krivičnog zakonodavstva u delu koji reguliše koruptivna krivična dela.\nU tački 11. ističe se da je borba prortiv korupcije i organizovanog kriminala od izuzetnog značaja za vladavinu prava u zemlji i pozdravlja se nedavno usvajanje nekoliko zakona koji regulišu borbu protiv korupcije, a srpske vlasti se ohrabruju da se fokusiraju na efektivno sprovođenje ovih zakona , ali se u isto vreme izražava zabrinutost zbog nesprovođenja ovih zakona i povećanog uticaja izvršne vlasti na rad nezavisnih institucija i medija. Dalje se ističe da se pozicija Srbije na Indeksu percepcije korupcije nije poboljšala u prethodne tri godine, naglašava se da je za suzbijanje korupcije neophodna ne samo deklarativna već istinska politička volja a vlasti se ohrabruju da ojačaju vodeću ulogu u suzbijanju korupcije. Između ostalog zahtevaju se pouzdani podaci o procesuiranju slučajeva sistemske korupcije i sprovođenje adekvatnog sistema zaštite “uzbunjivača”. Podvlači posebna zabrinutost za korupciju u zdravstvenom sistemu i urgira da vlasti ozbiljno uzimaju u obzir nalaze Saveta za borbu protiv korupcije i Agencije za borbu protiv korupcije o slčučajevima “visoke” i sistemske korupcije, kao i da se ovim ovim telima osiguraju adekvatni finansijski i administrativni resursi kako bi mogla da značajnije doprinesu sprovođenju antikorupcijske strategije.\nU tački 12. se ističe zabrinutost po pitanju Nacrta Zakona o izmenama i dopunama Zakona o javnim nabavkama za koji se smatra da nije usklađen sa Strategijom Vlade Srbije o razvoju javnih nabavki i u tom smislu se nalaže Vladi Srbije da omogući raspravu o ovom nacrtu zakona kako bi se rešenja uskladila sa zvaničnom strategijom Vlade o javnim nabavkama i međunarodnim standardima. Podvlači se da izmene zakona ne treba da oslabe telo koje ima mandat da nadgleda sprovođenje javnih nabavki jer je ova oblast identifikovana kao jedan od najznačajnijih izvora sistemske korupcije u zemlji.\nU tački 13. skreće se pažnja Srbiji na brojne prijavljene nepravilnosti u oblastima privatizacije i javniih nabavki i poziva se na aktivnije zalaganje kako bi se nadzornim telima omogućila detaljana istraga i bili “sprovedeni pravdi”. U tom smislu se skreće pažnja na izuzetan značaj sačinjavanja detaljne i kompletne evidencije o javnoj svojini kako bi se stvorilo pouzdano i predvidivo poslovno okruženje.\nDalje se, u tački 16. naglašava značaj sprovođenja reforme sudskog i tužilačkog sektora i reorganizacija sistema kako bi se unapredila efikasnost i rešili nagomilani predmeti u skladu sa preporukama Venecijanske komisije. Evropski parlament poziva Vladu Republike Srbije da poveća napore da osigura nezavisnost i profesionalnost dva navedena sektora, koja treba da prođu duboke i široke reforme i ističe da su razvoj nepolitičkog sudstva i podela vlasti suštinski elementi reforme pravosudnog sistema.\nU tački 17 izražava se žal zbog manjka transparentnosti i brojnih nedostataka i grešaka u sprovedenom reizboru sudija i tužioca, kao i u žalbenim postupcima iniciranih od sudija koji nisu reizabrani, uključujući povrede postupka i standarda i uticaj koji ovi nedostaci mogu imati na nezavisnost sudstva, podelu vlasti i vladavinu prava kao i na pravo na nepristrasan tretman svih članova sudstva, uključujući one koji su dobili otkaze. U tom cilju pozivaju se nadležne vlasti da osiguraju da Visoki savet sudstva deluje transparentno, nezavisno i u svojim punim kapacitetima primenjujući konzistentne i čvrste kriterijume jasno utvrđene zakonom i bez bilo kakvih spoljnih pritisaka. Ističe se potreba za uspostavljanjem sistema procene učinka sudija kako bi se osigurao kontinuirani kvalitet sudstva nakon završetka postupka reizbora.\nU tački 18. Evropski parlament ističe ozbiljnu zabrinutost zbog ponovljenih pritužbi na pogrešnu primenu člana 359 Krivičnog zakonika koji propisuje krivično delo Zloupotrebe službenog položaja, uz navode o raširenoj praksi neopravdane bolokade privatne i imovine preduzeća. Podvlači se da ove tvrdnje podrivaju poverenje u vladavinu prava u zemlji, a nadležne vlasti se pozivaju da brzo nastave sa izmenama Krivičnog zakonika kako bi osigurali njegovu usklađenost sa evropskim standardima i neodložno okončali podizanje optužbi za zloupotrebu službenog položaja kada se radi o privatnim preduzećima i preduzećima u većinskom privatnom vlasništvu i prekinuli krivične postupke koji su u toku. Naglašava se, da bi u slučajevima optuženja za povredu člana 359, kada postoji sumnja da je period određen za pritvor ili za blokadu sredstava nesrazmeran navodno počinjenom delu, okrivljeni trebalo da imaju pravo na neodložnu reviziju postupka i pravo da zahtevaju povraćaj privatne imovine i pravičnu nadoknadu.\nKonačno, u tački 19. pozivaju se srpske vlasti da revidiraju postupke spornih privatizacija i prodaje 24 preduzeća, s obzirom da je Evropska komisija izrazila ozbiljne sumnje u njihovu zakonitost uključujući one koje se odnose na “Sartid”, “Jugoremediju”, “Mobtel”, “C market”, “ATP Vojvodina” i da se neodložno skine oznaka tajnosti sa dokumenata donetih u postupcima privatizacije i prodaje s obzirom da je ovo suprotno evropskim standardima. U ovom smislu izuzetno je važno sačinjavanje detaljne i kompletne evidencije o javnoj svojini kako bi se obezbedilo sigurno i predvidivo poslovno okruženje, osigurala restitucija privatne svojine i sprečila ilegalna akvizicija javnih sredstava vođena privatnim interesima.\nby Nikola Grujić\n Istraživanje koje na godišnjem nivou sprovodi vodeća svetska organizacija civilnog društva za borbu protiv korupcije Transparency International


pink.rs | Poljske novine izašle sa praznom naslovnom stranom\nPojedine poljske dnevne novine objavile su danas otvoreno pismo Evropskom parlamentu, dok su neki od vodećih dnevnih listova izašli sa praznom naslovnom stranom apelujući da digitalni giganti, poput Gugla i Fejsbuka, više ne zarađuju koristeći sadržaje i vesti tradicionalnih medija.\nU otvorenom pismu vodeći dnevni listovi u Poljskoj apeluju na evropske poslanike da 12. septembra glasaju za član 11 nove direktive EU, po kojoj bi internet giganti koji prenose linkove i kratke sadržaje medija morali da isplate nadoknadu novinama, časopisima i novinskim agencijama čiji je članak ili vest.\nNavode da bi takva odluka imala presudan značaj za zaštitu slobodne, profesionalne i nezavisne štampe, budući da internet akteri besplatno koriste medijske sadržaje, jačaju svoj položaj na tržištu digitalnih reklama i kontrolišu 70 odsto njegove vrednosti.\nU nedostatku dobrih pravila, nestaje i kvalitet izveštavanja, a sve je više lažnih vesti, navode poljski novinari.\nDodaju da bi, ukoliko bi bila usvojena nova pravila, profit od korišćenja vesti išao onima koji te vesti proizvode i finansiraju. Protivnici predloženog člana upozoravaju da bi njegovo usvajanje doprinelo cenzuri na internetu.\nPoslanici Evropskog parlamenta su za sada podeljeni, i u okviru političkih frakcija, ali i unutar nacionalnih delegacija.


Vesti online / Sport / Fudbal / Srbin podneo ostavku pred osvajanje titule\nSrbin podneo ostavku pred osvajanje titule\nPovratak u Evropu: Miodrag Ješić\nJešić je posle devet meseci odlučio da napusti Mjanmar, uprkos činjenici da je ubedljivo prvi na tabeli i samo je pitanje dana kada će ekipa obezbediti šampionsku titulu.\n- Napravili smo veliki uspeh, ali sada želim ponovo da radim u Evropi - poručio je Ješić.\n- Iznenadila nas je vaša odluka da napustite Jangon Junajted i smatramo da je prerano da se pozdravimo. Bila je velika čast sarađivati sa vama. Verujem da ćete biti uspešni i u budućnosti, Ješić je najveći trener u istoriji kluba - navodi se u saopštenju kluba iz Mjanmara.\nFUDBAL Darko Lazić na Koševu\nFUDBAL Ništa od Nišlija, Ješić u Mjanmaru


Kreće akcija čišćenja, prijavite problem\nMondo\t12.04.2018 11:32\nU Beogradu će naredne sedmice početi velika prolećna akcija čišćenja prestonice, najavio je danas gradonačelnik Siniša Mali i pozvao sve sugrađane da prijave lokacije koje treba da se očiste i urede.\n"Do sada imamo 280 prijavljenih lokacija, a pozivam sugrađane da i dalje javljaju 'Beokom servisu' koje lokacije treba srediti. Ovu akciju sprovodimo već četiri godine i imamo fantastične rezultate s obzirom na to da smo uspeli da uklonimo čak 2.000 divljih deponija, hiljade kubika smeća i šuta i svega onoga što je ometalo život Beograđanima", rekao je Mali.\nGradonačelnik je dodao da se nastavlja praksa pomaganja sugrađanima da se urede neki delovi grada koji i nisu toliko vidljivi, na primer blokovi, a gde je vremenom generisana velika količina smeća.\nMali je naglasio da je na ovaj način, nakon prijave sugrađana, počela da se čisti i velika deponija kod Pančevačkog mosta, sa koje je u poslednja dva meseca odneto 3.000 kubika smeća, a isto toliko će se tek odneti.\n" Nakon što očistimo deponiju od smeća, mi ćemo urediti taj prostor i dati mu neku namenu. To će biti praksa i sa drugim deponijama, želimo da oplemenimo te prostore nakon što ih očistimo, a kako se ne bi na tim mestima generisale nove količine smeća", rekao je Mali.\nGradonačelnik je pozvao i društveno odgovorene kompanije da se uključe u prolećnu akciju čišćenja grada i da doniraju resurse i materijale.\nVelika prolećna akcija čišćenja počinje sledeće nedelje, a trajaće do početka leta.\nZa sve informacije i prijave lokacija, građani se mogu obratiti "Beokom servisu" na besplatan broj telefona 0800-110-011 iz fiksne telefonije "Telekoma" ili na broj 011/3090-007, za mobilne telefone ili druge telefonske operatere, saopšteno je iz Gradske uprave.


Blagojević: Dejtonska BiH okupirana agresijom PIK-a i OHR-a\nProfesor ustavnog prava Milan Blagojević smatra da je dejtonska BiH okupirana agresijom Savjeta za sprovođenje mira (PIK) i OHR-a na BiH, a posebno na Republiku Srpsku.\n"Oni koji su izvršili agresiju na Republiku Srpsku, sada su samovoljno dali sebi pravo, bez ikakvog uporišta i u jednom izvoru prava, da odluče kada će oni i OHR završiti svoju agresiju na BiH", naveo je Blagojević u kolumni za "Glas Srpske".\nBlagojević ističe da OHR, ni prema Dejtonskom sporazumu, niti prema bilo kojem drugom izvoru međunarodnog prava nema nikakvu mogućnost da ulazi u poziciju bilo kog organa vlasti BiH ili entiteta i da umjesto njih donosi akte.\n"To mu ne dozvoljava, ne samo međunarodno pravo, već i unutrašnje pravo u BiH", navodi Blagojević.\nOn je napomenuo da ni Savjet bezbjednosti UN u 41 rezoluciji, koliko ih je donio o BiH od decembra 1995. godine do danas, nikada nije ovlastio visokog predstavnika da u BiH nameće ustave i zakone ili druge akte.\n"Savjet bezbjednosti UN to nije ni mogao učiniti, s obzirom na Povelju UN, iz koje jasno proizlazi da se UN, čiji je član BiH, temelji na načelu suverene jednakosti svih svojih članova", pojašnjava Blagojević.\nOn napominje da ni u Povelji UN ništa ne ovlašćuje UN da se miješaju u poslove koji po svojoj suštini spadaju u unutrašnju nadležnost države.\nPrema njegovim riječima, kada su se susreli sa ovim neoborivim činjenicama i dokazima, onda su kriminogene strukture OHR-a, sada već daleke 1997. godine skovale plan u vidu agresije na BiH, a posebno na Republiku Srpsku.\nBlagojević ističe da su države koje čine PIK, što podstreknute sopstvenim interesima, što od onih kriminogenih struktura OHR-a, još 1997. godine smislile da u svojim bonskim zaključcima navodno ovlašćuju OHR da u BiH nameće obavezujuće odluke i mjere, te da visoki predstavnici nameću amandmane i zakone.


ŠREDER STAO U ODBRANU RUSIJE: "Ukoliko obustavimo „Severni tok 2“ odrezaćemo granu na kojoj sedimo!" | Novosti.rs\n- Ako američka politika bude određivala kako da vodimo energetsku politiku, kuda će to odvesti? SAD nam ne mogu diktirati kakav gas da koristimo. Naravno, one žele da prodaju svoj gas dobijen 'frekingom' Nemačkoj, ali on nije ekološki prihvatljiv, skup je i po kvalitetu gori od gasa iz gasovoda - rekao je Šreder, koji je i predsednik upravnog odbora kompanije „Rosnjeft“.\nPrema njegovim rečima, gasovod treba da osigura energetsku bezbednost narednih generacija, jer zemlja trenutno odustaje od uglja i nuklearne energije.\n- Ukoliko obustavimo izgradnju 'Severnog toka 2', sa tačke gledišta energetske politike odseći ćemo granu na kojoj sedimo - rekao je bivši nemački kancelar.\nIstovremeno je istakao da se mišljenje koje preovladava među Nemcima o „Severnom toku 2“ razlikuje od onoga „što često pišu štampani mediji“.\n- Napadi na Rusiju nisu mišljenje većine u Nemačkoj - a Zapad treba da vidi u Rusiji „ne protivnika, nego potencijalnog partnera“, poručio je Šreder, istakvši da je Rusija važan ekonomski i politički partner.\nŠreder je više puta kritikovao antiruske sankcije, istakavši da je saradnja sa Rusijom posebno neophodna u trenutnoj ekonomskoj situaciji, nastaloj usled pandemije virusa korona.\nGerhard Šreder Severni tok 2 Nemačka Rusija ruski gas američki gas\nRUSIJA ne sumnja da će "Severni tok 2" biti realizovan, bez obzira na pritisak koji SAD vrše na evropske partnere "Gasproma", izjavio je u intervjuu za Sputnjik direktor trećeg Evropskog departmana Ministarstva spoljnih poslova Rusije Oleg Tjapkin.


f „Drvo nije bilbord“ - poziv Subotičanima da se priključe akciji - Arhus Centar Subotica\n„Drvo nije bilbord“ - poziv Subotičanima da se priključe akciji\nDruženje u znaku gelegunje - građanska inicijativa čišćenja drveća od reklamnih i oglasnih letaka u centru grada, zakazana je za subotu, 14. jun u 10 časova.\nProjekat „Drvo nije bilbord“ je društveno odgovorna kampanja, manifestacija u javnom prostoru pod koordinacijom Udruženja građana “authentic vojvodina” i Neformalne grupe građana „Nasmeši se Subotici“.\n14. juna (subota) od 10.00 časova, pre same radne akcije, organizatori će sa svojim drugarima i drugaricama organizovati doručak u parku kod nulte tačke, kamenog stuba na Majmun placu.\nPrilikom čišćenja drveća od reklamnih i oglasnih papira će se arhivirati od svake vrste po jedan primerak, sa namerom da se u narednoj fazi projekta postavi i tematska izložba sa ponovljenom porukom da se u budućnosti pokuša smanjiti trend ovakve vrste oglašavanja u našem gradu, skrene pažnja na važnost očuvanja životne sredine i opšte higijene gradskog prostora.\nSa malim projektima građanskih inicijativa i angažovane umetnosti, neopterećeni uobičajenim subotičarijama i palanačkim politikanstvom, razvijamo kreativne i proaktivne komunikacijske projekte posvećene promociji građanskog učešća u podsticanju lokalne međusektorske saradnje kroz spoj kreativnih industrija i savremenog turističkog menadžmenta, ističu Jugoslav Sivić i Igor Halasević, rukovodioci organizacije.\nOvom najavom organizatori srdačno pozivaju sve zainteresovane sugrađane/-ke, partnerska udruženja i stanare da se priključe akciji spremanja gradskih gelegunja i daju svoj doprinos projektu. U slučaju kiše i lošeg vremena šetnja će se otkazati za neku drugu priliku.\nProjekat „Drvo nije bilbord“ jeste nastavak višegodišnjih saradnji sa Sekretarijatom za zaštitu životne sredine Grada Subotice kroz koja su nastala izdanja promotivnih subotičkih razglednica, istraživački rad sa foto pričama o zelenoj arhitekturi lokalne baštine i subotičke istorije i uspešan projekat postavke reciklirane skulpture starih željezničkih znakova.


Bošnjaci u Vijeću naroda RS nezadovoljni preimenovanjem mjesta - Index.hr\nBošnjaci u Vijeću naroda RS nezadovoljni preimenovanjem mjesta\nKLUB Bošnjaka u Vijeću naroda Republike Srpske nezadovoljan je načinom na koji je parlament Republike Srpske proveo odluku Ustavnog suda o preimenovanju mjesta te će pokrenuti proceduru za zaštitu vitalnog nacionalnog interesa, rekao je u četvrtak predsjednik Zastupničkog kluba Bošnjaka Ramiz Salkić.\nKlub Bošnjaka donio je odluku da pokrene proceduru za zaštitu interesa nakon što je Ustavni sud naložio da se iz svih naziva u RS ukloni atribut "srpski", a parlament RS je novim nazivima izigrao tu odluku.\nSalkić je izjavio da se novim nazivima općina i gradova "ismijavaju odluke Ustavnog suda BiH", a kao primjer je naveo izmjenu naziva Srpsko Sarajevo u Sarajevo Republike Srpske.\n"Zašto onda, na primjer, ne postoji Pariz Republike Francuske", retorički se zapitao predsjednik zastupničkog kluba Bošnjaka i dometnuo kako je takvim mijenjanjem naziva parlament RS izigrao odluke Ustavnog suda BiH.\n"Nadamo se da ćemo uspjeti pronaći kompromis na sjednici Vijeća naroda ili zajedničke komisije Vijeća i Narodne skupštine RS, kako bismo riješili ovaj problem", rekao je Salkić i dodao da će se bez kompromisa stvari zakomplicirati.\nBošnjački klub zastupnika Parlamenta RS odlučio je također pokrenuti pitanje zaštite vitalnog nacionalnog interesa u slučaju odgovora parlamenta na inicijativu predsjednika Stranke demokratske akcije (SDA) Sulejmana Tihića da se Ustavni sud BiH očituje o ustavnosti zakona RS o zastavi, grbu, himni, te svetkovinama i blagdanima u RS.\nPostojeće znamenje temelji se na obilježjima srpske dinastije Nemanjića, službena himna RS je Bože pravde, a službene svetkovine i slave temelje se na događajima srpske nacionalne povjesti odnosno svecima srpsko-pravoslavnoga kalendara.\nNegativnim odgovorom parlamenta RS nastoji se oživjeti rasprava o popisu stanovništva u BiH, za šta još nije vrijeme, kazao je Salkić novinarima.\nSalkić je podsjetio da proces povratka izbjeglih i prognanih još nije završen, zbog čega popis stanovništva ne bi odrazio stvarno stanje u BiH, već bi predstavljao legaliziranje etničkog čišćenja i "genocida u jednom dijelu BiH".


NSinfo: Voša na pripremama - na probu stiže Ronaldo iz Ekvadora\nVoša na pripremama - na probu stiže Ronaldo iz Ekvadora\nPosle remija njegovog tima protiv Arsenala, šef stručnog\nštaba Vojvodine Radovan Krivokapić izjavio je da su crveno-beli ostali bez trijumfa usled taktičke greške u poslednjim minutima meča.\nVojvodina igrala je nerešeno 2:2 (1:0) protiv Arsenala iz Kijeva, u prijateljskom meču odigranom u Beleku.\n– Dva puta smo vodili i nažalost, drugi gol smo primili pred sam kraj utakmice i to posle lopte koja uopšte nije bila opasna po gol, ali eto, napravili smo taktičku grešku koja nas je koštala pobede. Ipak, greške su sastavni deo fudbala, a ovo je pripremni period i zato bolje da se dešavaju sada, nego kad počne prvenstvo. Mislim da smo danas igrali dosta tečnije nego juče, a igrači koji su juče odigrali 60, a danas 30 minuta, dosta su popravili utisak – kaže Krivokapić.\nVojvodini je ovo četvrti dan na pripremama u Beleku, tokom kojih je odigrala već dve prijateljske utakmice.\n– Danas smo u utakmicu ušli bolje nego juče i sat vremena smo držali tempo onako kako treba, a mislim da nam protivnik za taj period čak nije uputio nijedan šut ka golu. Sada ćemo imati dva dana za rad, pa nam sledi novi prijateljski meč i manje-više nam je plan da po dva dana treniramo, pa treći dan igramo utakmicu. Sutra ćemo imati nešto lakši dan, dok nam već prekosutra sledi dosta težak dnevni raspored. No, u pripremnom periodu, igrači i treba da budu umorni i noge treba da im budu teške. Kako se prvenstvo bude približavalo, tako ćemo se i osvežavati – rekao je Krivokapić.\nKasno sinoć u hotelu Titanik Golf Deluks očekivan je dolazak napadača iz Ekvadora, koji među crveno-bele stiže na probu. Reč je o fudbaleru fudbalski lepog i obećavajućeg imena i prezimena – Vilji Ronaldu, a od onog što bude pokazao na treninzima i utakmicama zavisiće hoće li potpisati ugovor s novosadskim superligašem.\nizvor: fkvojvodina.rs, dnevnik.rs, foto: fkvojvodina.rs


Naslovna » Izlasci » Film » Merlinka festival obeležava 1. decembar\nNeko drugi 29. novembar 2015. Film Postavite komentar\nU utorak, 1. decembra od 19.00 u Klubu Doma omladine Beograda biće prikazana tri dokumentarna filma: američki kratki „S ljubavlju“, srpski kratki „PozHIVtivan“ u Vice Srbija produkciji i francuski dugometražni „Živi!“.\n„S ljubavlju“ je jedinstven, inspirativan dokumentarac koji pruža uvid iz prve ruke u njujoršku organizaciju „Dostavljamo božju ljubav“, koja je dostavlja obroke obolelima od side i drugih teških bolesti.\n„PozHIVtivan“ prati Đuricu Stankova, gej muškarca koji već deset godina živi sa HIV-om. Rođen je u štali, odbačen od majke, živeo na deponiji, bio pevač i porno glumac, a kako kaže za sebe bela ovca među Romima i crna među Srbima.\nDokumentarni film „Živi!“ prati pet HIV pozitivnih gej muškaraca koji provode nedelju pripremajući se za prvi samostalni skok padobranom.\nMerlinka festival se održava od 10. do 14. decembra u Domu omladine Beograda, a 15. i 16. decembra u Studentskom kulturnom centru u Nišu. (danubeogradu.rs)\nTagovidokumentarni film dom omladine beograda kratki film merlinka za dž\nPrethodni I Solisti Veneti 6. decembra na Kolarcu\nSledeći 9. Festival nauke: Šesto naučnika i bezbroj čuda


Drecun: Zatvorska kazna Todosijeviću deo šire kampanje - Kosovo Online\n25. Avgust 2021. • 16:44\nPredsednik skupštinskog Odbora za Kosovo i Metohiju Milovan Drecun ocenio je danas da je potvrda dvogodišnje zatvorske kazne poslaniku Srpske liste Ivanu Todosijeviću zbog izjava o Račku, sastavni deo kampanje, koja uključuje i zabranu negiranja genocida u Srebrenici, a čiji je cilj da sve zločine prebaci isključivo na srpsku stranu.\nDrecun je za Tanjug podsetio da su događaji u Račku koji su prethodili "zločinačkom bombardovanju Srbije, temeljni stub uporne, sistematske i brutalne kampanje čiji je cilj skrivanje istine".\n"Albanci na KiM nastoje da prikriju istinu koja je prethodila bombardovanju i nakon toga, kada su sprovodili brutalno etničko čišćenje da bi srpsku stranu predstavili kao zločinačku, da bi zadobile dodatne simpatije u međunarodnoj zajednici i vršile pritisak na zemlje da priznaju nezavisnost", rekao je Drecun.\nKako je naglasio, oni po svaku cenu nastoje da sakriju istinu o Račku i sastavni deo tog plana je i potpuno neprihvatljivo ponašanje koje osuđuje ljude zato što kažu "Ne, nije se dogodio masakr u Račku".\n"Ne, u Račku se nije dogodio masakr, tamo su ubijeni teroristi, a između ostalog Međunarodni krivični sud za bivšu Jugoslaviju izbacio je iz optužnice za Slobodana Miloševića slučaj Račak, jer im je postalo potpuno jasno da nije bilo nikavog masakra", rekao je Drecun.\nPredsednik skupštinskog odbora kaže da sada, kada se neko drži brutalnih laži Vilijama Vokera i kažnjava ljude što to ne prihvataju, zabranjuje ljudima da misle, govore, da osporavaju nečiju tvrdnju.\n"Na taj način zabranjujete istraživanje činjenica", rekao je Drecun.\nSve to je, kako ističe, sastavni deo i priče o navodnom genocidu u Srebrenci i donošenju nekakvih rezolucija kojima se zabranjuje negiranje.\n"Sve to oko Račka, rezolucija i presude kao i priča Aljbina Kurtija o navodnom genocidu nad Albancima na KiM, sastavni je deo veoma intenzivirane kampanje, ponovo aktivirane posle zatišja, usmerene da se odgovornost za sve zločine isključivo prebaci na srpsku stranu, da se negiraju, omalovažavaju i ne poštuju uopšte žrtve srpske nacionalnosti", rekao je Drecun.\nIvan Todosijević osuđen je u Prištini na dve godine zatvora jer je u Zvečanu, na obeležavanju 20 godina bombardovanja SRJ, rekao:\n"Povod za agresiju na našu zemlju bila je takozvana humanitarna katastrofa, izmišljeni Račak, a upravo su ti šiptarski teroristi koji su sve to izmislili, činili najveća zlodela, za koja niko do dan danas nije odgovarao".\nMilovan Drecun presuda Ivan Todosijević genocid kampanja\nblago nama na Kosovu...evo još jednog eksperta koji sve zna...sve može...sve ume...drecune neka više ako boga znaš....tog Todosijevića znamo hiljadu puta bolje nego ti zato ne polemiši o stvarima koje ne znaš...\nPredsednik Odbora Skupštine Srbije za Kosovo i Metohiju Milovan Drecun kaže da za sada ne može da proceni da li će se poziv bivšeg šefa Misije OEBS u Prištini Vilijama Vokera na ujedinjenje svih Albanaca u dijaspori pretočiti u ozbiljan politički pokret, prenosi TV Pink.


Kad De Kolo ne igra, ovaj bek CSKA ide u plus - Meridianbet Vesti\nKošarka Author:\tNikola Lalović - 18/11/2016\nKad De Kolo ne igra, ovaj bek CSKA ide u plus\nNema više neporaženih ekipa u Evroligi pošto je CSKA u prethodnom kolu poražen od Darušafake sa Davidom Blatom na čelu.\nSada posle uvodnog poraza žele da poprave utisak, a deluje da je malo boljih prilika za to od meča sa Žalgirisom na svom terenu. Tim će biti bez svog najefikasnijeg igrača Nanda De Koloa, a u toj situaciji ostali iz bekovske linije će imati više lopti.\nCSKA ovde očekuje pobedu, a jedan deo De Koloovih poena nadoknadiće Aron Džekson. Granica na njega je 8, a sigurno će je preskočiti sada kada nema Francuza u timu.\nBekovi i plejevi CSKA će morati da odigraju kvalitetnu odbranu, a granica na poene Lea Vestermana je 11. On će pre svega gledati da razigra svoje saigrače i da asistira, tako da odigrajte -.\nGalatasaraj je jedini tim sa samo jednom pobedom od starta Evrolige. Na poslednjem mestu su na tabeli, a sada im u goste dolazi zahuktala Darušafaka. Posle pobede nad CSKA tim Davida Blata je na deobi drugog mesta na tabeli sa Real Madridom.\nPre svega ih odlikuje sjajna odbrana, pa zato je teško verovati da će Vladimir Micov ići preko 12 poena, minus je odlična opcija.\nOlimpijakos i Panatinaikos se sastaju po drugi put ove sezone. U prvom meču u šampionatu Grčke tim iz Pireja je ubedljivo pobedio. Sada je situacija dosta drugačija, PAO igra odlično od dolaska Ćavija Paskvala na mesto trenera.\nIpak deluje da će Erik Grin prebaciti devet poena. Birč ima granicu za poen manju, a s obzirom na to koliko će se “vrteti” pik, te da bi iz ofanzivnog skoka Kanađanin mogao do lakih poena ovde je plus takođe savet.\nNa programu je i “El Klasiko” u kome igraju Barselona i Real Madrid. Džoi Dorsi je zaista odličan defanzivac, ali sa druge strane osim njega Katalonci nemaju kvalitetne defanzivce pod košem.\nGustavo Ajon bi samo pozicioniranjem, ofanzivnim skokovima mogao da dođe do dovoljno pozicija da pređe osam poena, a Entoni Rendolf preti iz svih oružja i biće dvocifren.\nZafalio samo prijateljski ishod u Harkovu!\nBorusija prekida crnu seriju, Majnc donosi sjajnu kvotu


Broj Britanaca koji traže državljanstvo EU skočio za 500% | Nova Ekonomija\nBroj građana Ujedninjenog kraljevstva u drugim zemljama Evropske unije porastao je za 30 odsto nakon referenduma o Bregzitu, a polovina je odlučila da se iseli u prva tri meseca nakon glasanja, pokazuje istraživanje Organizacije za ekonomsku saradnju i razvoj (OECD) i Eurostata, piše Gardijan.\nPodaci do kojih je došao OECD i Eurostat pokazuju da je migracija iz Ujedinjenog kraljevstva u EU države porasla na više od 73 hiljade godišnje od 2016. do 2018.\nPrimera radi, u periodu od 2008. do 2015. taj broj je iznosio 57 hiljada ljudi godišnje.\nStudija je takođe pokazala da je broj onih koji su se iselili i dobili državljanstvo u nekoj drugoj zemlji Evropske unije porastao za 500 odsto.\nU Nemačkoj je taj broj porastao za 2 hiljade procenata.\n"Posmatramo novi fenomen socijalne integracije i redefinisanje pojma britanskog Evropljanina. Prošle godine Britanci su bili odmah iza Turaka po broju odobrenja za nemačko državljanstvo, daleko su ispred Poljaka, Rumuna, Iračana ili Sirijaca", kaće jedan od autora studije Danijel Tetlov.\n"Brojke odgovaraju migracijama poput onih u situaciji neke velike ekonomska ili politička kriza", kaže Daniel Auer, koautor studije nastale u saradnji Univerziteta Oksford u Berlinu i Berlinskog centra za društvene nauke.\nIako se sporazum o Bregzitu iz januara odnosi na boravište, radna i socijalna prava građana EU u Velikoj Britaniji i Britanaca u EU, on Britancima ne garantuje slobodno iseljavanje i ograničava im zapošljavanje u Uniji.\nGDE BRITANCI NAJVIŠE ODLAZE\nOko 380 hiljada Britanaca iselilo je do sada u Španiju, a broj iseljenika kasnije se povećao pet puta.\nU Francuskoj je nakon referenduma 5 hiljada Britanaca godišnje prijavljivalo svoj boravak, što je deset puta više nego ranije.\nU Nemačkoj je 2019. godine više od 14 hiljada Britanaca imalo dvojno državljanstvo, nasuprot 2015. godini kada ih je bilo svega 622.\nSLUČAJ JEDNE BRITANSKE PORODICE\nPorodica Andreasa Mičela preselila se iz Škotske u nemački grad Aberden 2018. godine nakon što je tom dvadesetogodišnjaku dijagnostikovana leukemija.\n"Strahovali smo da će zbog Bregzita kasniti pošiljke lekova i biti zastoja na granici. Ni ovde nije sjajno, benzin stalno poskupljuje, to može da mi odloži odlazak na terapije", kaže Andreas.\nNjegova majka Uši, poreklom iz Nemačke, kaže da je život u Škotskoj bio lep, ali su se ipak preselili.\n"Čak i bez pandemije, ekonomija je u krizi. I ljudi i investitori postali su sve oprezniji u trošenju novca", kaže Mičelova majka.\nOčekuje se da će do kraja 2020. oko 120 hiljada Britanaca u Nemačkoj imati dvojno državljanstvo.


Srbija na pozitivnom putu : Nadlanu.com\nSrbija na pozitivnom putu\nObjavljeno 23. maj 2011. / 09:36:12\nBEOGRAD, 22. maja 2011. (Beta) - Srbija je na "pozitivnom putu", ali je potrebno nastaviti reforme, kao i napore da se podrži stabilnost i saradnja u regionu i dijalog Beograda i Prištine, rekao je generalni sekretar OEBS-a Mark Perin de Brišambo.\nOn je u intervjuu za list Danas rekao da je tokom posete Srbiji sa zvaničnicima razgovarao kako da OEBS pomogne Srbiji kojem je krenula, jer je, kako je ocenio, "to pozitivan put".\nDe Brišambo je rekao da je Misija OEBS-a u Srbiji reagovala povodom više incidenata u vezi s pritiscima na medije. "Samo prošle godine naša Misija ovde je javno stala u odbranu novinara koji su bili meta verbalnih i fizičkih napada ekstremističkih grupa", dodao je on.\nOn je naveo da Vlada Srbije trebalo da nastavi "politiku nulte tolerancije u takvim slučajevima" i da je najbolji odgovor vlasti kreiranje jasnog zakonodavnog iokvira koji uredjuje medijsku sferu.\nPovodom Kosova, de Brišambo je rekao da je "OEBS-ova Misija na Kosovu skoncentrisana na podizanje kapaciteta lokalnih institucija, naročito policijske službe" i da je njen cilj da stvori "multietničku, odgovornu i uglednu policijsku službu".


Milijardu dolara iz Srbije na Kipar samo u 2005-oj godini !!!\nРубрика: Друштво, Економија Аутор: Pavlovic 677 пута прочитано Датум: 4.03.2007 Одштампај\nU izveštaju Stejt departmenta o pranju novca stoji da je u 2005. na Kipar iz Srbije prebačeno više od milijardu dolara.\nU izveštaju koji prenosi “Politika” se dodaje da se “podaci raznih vladinih službi značajno razlikuju po obimu i vrednosti od uvoza sa Kipra”.\nAmeričko ministarstvo spoljnih poslova svoje sumnje potkrepljuje podacima Narodne banke Srbije da je u 2005. godini na Kipar prebačeno više od milijardu dolara za plaćanje roba i usluga, po čemu je Kipar među pet najvećih izvoznika robe i usluga u Srbiju.\nZavod za statistiku Srbije, međutim, tvrdi da je uvoz sa Kipra vredan oko 40 miliona dolara. Zvaničnici vlade Srbije, tvrdi se u izveštaju, objašnjavaju veći deo ove razlike time što se na kiparske račune prebacuje novac za robu koja “u stvari potiče iz trećih zemalja”, kao što je ruska nafta.\nU izveštaju se takođe navodi da u Srbiji i dalje postoji značajno crno tržište krijumčarene robe i da se nelegalno zarađuje na trgovini drogom, kao i korupcijom zvaničnika, izbegavanjem plaćanja poreza, organizovanim kriminalom i drugim oblicima zločina.\n“Zarada od nelegalnih aktivnosti ulaže se u sve forme nekretnina”, kaže se u izveštaju Stejt departmenta, u kome se objašnjava da se novac često pere u trgovini tako što se lažno povećava ili smanjuje cena na računima.\n« « Претходне вести: Ženski preduzimački duh podstiče privredu Srbije\nНаредне вести: Optužbu smo srušili dokumentima CIA » »


Tag / Paljenje zastave / Vesti online\nsarajevo-x, Vestionline 7 komentara\nMerlin neće otkazati koncerte!\nPripreme za koncerte Dina Merlina u Beogradu (25. i 26.novembra) teku po planu i nema govora o njihovom otkazivanju, kažu menadžeri bosanskog pevača.\nPolicija istražuje paljenje zastave\nKako B92 saznaje policija istražuje slučaj paljenja zastave BiH u Novom Sadu, nakon čega će slučaj biti prosleđen tužilaštvu koje treba da okvalifikuje to delo.\nNovi magazin 16 komentara\nMerlin razmišlja o odlaganju koncerta u Beogradu\nPevač Dino Merlin razmišlja o odlaganju koncerta u Beogradu zbog paljenja zastave Bosne i Hercegovine u Novom Sadu u znak protesta prema njegovom nastupu.\nBeograd: Zapaljena zastava BiH zbog koncerta Merlina\nU znak protesta zbog održavanja koncerta Dina Merlina u Beogradu, aktivisti Srpskog narodnog pokreta "Naši" zapalili su zastavu Bosne i Hercegovine, pišu srpski mediji.\n"Dečak koji je palio hrvatsku zastavu prepušten sebi i ulici"\nKoalicija udruženja izbeglica u Srbiji saopštila je da je neprimereno i neprihvatljivo optuživati decu za povredu ugleda Republike Hrvatske, povodom prijave koju je Policijska uprava...\nIndex.hr 10 komentara\nHrvatska: Sudi se srpskom 11-godišnjaku\nHrvatska policija će zbog zapaljene hrvatske zastave u selu Markušici pokrenuti krivični postupak protiv 11-godišnjeg srpskog dečaka.\nZagreb: Gorele zastave EU, HDZ, SDP\nPaljenje srpske zastave nije patriotski čin\nSpaljivanjem zastave Srbije sa zdanja Etnografskog muzeja Crne Gore manifestovan je neprimeren odnos prema državnim simbolima susedne države što tom događaju daje međunarodnu težinu, saopšteno...\nCetinje: Zapaljena srpska zastava\nCetinjska policija privela je devetnaestogodišnjeg mladića F.M. iz Cetinja, koji je priznao da je, u noći između petka i subote, zapalio zastavu Srbije na Etnografskom muzeju, saopšteno je iz...\n17:08 >> 18:25\nVečernji list 4 komentara\n"Zaklinjem se da ću paliti srpske..."\n"Zaklinjem se Bogom svemogućim i svime svetim da ću zapaliti svaki primerak srpskog nedeljnika i braniti narod od njihovih laži", izgovorila je šačica članova Autohtone Hrvatske stranke prava,...\n21:30 >> 22:51\nNapadi na srpske ambasade organizovani na Kosmetu\nNapadi Albanaca na ambasade Srbije u Tirani, Briselu i Skoplju, u kojima su zapaljene srpske zastave, organizovani su i koordinisani sa Kosova, ocenjuju politički analitičari i stručnjaci za...


London razmatra Putinov predlog o velikoj „petorci“ - Sputnjik Srbija\n18:01 03 Avgust 2020\nLondon razmatra Putinov predlog o velikoj „petorci“\n20:29 27.01.2020 Preuzmite kraći link\nLondon razmatra inicijativu ruskog predsednika Vladimira Putina o sastanku lidera pet država-stalnih članica Saveta bezbednosti UN, saopšteno je iz ambasade Velike Britanije u Moskvi.\n„O tom predlogu smo dobiti dodatne informacije 24. januara. Trenutno je na razmatranju“, saopštila je pres-služba ambasade.\nRuski predsednik je na petom Svetskom forumu sećanja na Holokaust u Izraelu predložio da se sazove sastanak lidera država — stalnih članica SB UN — Rusije, Kine, Amerike, Francuske i Velike Britanije, i izjavio da Rusija namerava da bez odlaganja „uputi odgovarajuće poruke liderima ’petorke‘“.\nPortparol ruskog predsednika Dmitrij Peskov je saopštio da su pisma koja sadrže detaljan opis Putinovog plana o samitu „petorke“ prosleđena državama — stalnim članicama Saveta bezbednosti UN prošlog petka, 24. januara.\nMinistar spoljnih poslova Sergej Lavrov je izjavio da su inicijativu ruskog predsednika podržale Francuska i Kina.\nPrema saopštenju ruskih zvaničnika — američka strana se još nije odazvala na inicijativu.\nSavet bezbednosti UN, London, Velika Britanija


Vip Beach Masters | Kraljevi i kraljice odbojke na pesku biće odlučeni za vikend na novosadskom Štrandu\nOvogodišnji favoriti za titulu šampiona u muškoj konkurenciji su pobednici beogradskog turnira i drugoplasirani na turniru u Nišu, Milutin Ivanković i Bojan Mladenović iz Velikog Gradišta. U ženskoj konkurenciji situacija je nešto neizvesnija, jer će se za titulu boriti Nataša Borki i Tatjana Burmazović, pobednice beogradskog turnira, i Ivana Isailović i Jelena Blagojević pobednice turnira u Nišu.\nMnogi timovi koji učestvuju na Vip Beach Masters-u već su veoma uspešni i na međunarodnim takmičenjima u bič voleju. Tim Stefan Basta i Igor Tešić beleži sve bolje plasmane: Srebrna medalja na Balkanskom prvenstvu u kategoriji ispod 23 godine i 7. mesto na Evropskom šampionatu u istoj kategoriji, tako da se i od njih očekuje jako dobra igra u finalu Vip Beach Masters-a.\nSredinom jula, Novosađani su se već pokazali kao izvrsni domaćini i veliki ljubitelji odbojke na pesku, o čemu svedoči užarena atmosfera na CEV Challenger-u, turniru Evropske odbojkaške konfederacije koji je okupio 31 najbolju ekipu bičvoleja iz 17 zemalja Evrope. Finalni meč je na tribinama i u VIP loži okupio više od 2000 vatrenih navijača, tako da i ovog puta neće izostati snažna podrška favoritima.


Prioritet treba da bude formiranje bosanskohercegovačke vlade, a ne napad na državne institucije\nU vrijeme kada se bosanskohercegovački građani bore sa najgorom recesijom od kraja rata, bosanskohercegovačka politika bavi se pitanjima koja nemaju nikakve veze sa svakodnevnim životom građana, rekao je danas visoki predstavnik i specijalni predstavnik EU Valentin Inzko tokom sastanka sa zamjenikom ministra vanjskih poslova Izraela Dannyjem Ayalonom.\nVisoki predstavnik i specijalni predstavnik EU naglasio je da se još uvijek može postići brz napredak kako bi se oživjela ekonomija, a Bosna i Hercegovina vratila na put evroatlantskih integracija, ističući da su nedavna ispitivanja javnog mnjenja potvrdila raširenu podršku evropskom programu, te nezadovoljstvo građana liderima koji taj program opstruiraju.\n“Bosni i Hercegovini hitno je potrebno da prestanu političke igre i da se vrati pragmatična i konstruktivna politika,” rekao je on. “Napad na institucije BiH nije pravi način da se radi u interesu građana BiH. Umjesto toga, Vijeće ministara mora biti formirano bez odlaganja, a lideri stranaka i vlada moraju početi iznositi prijedloge praktičnih rješenja za probleme sa kojima se građani suočavaju.”


Goran Tomić: Međunarodna saradnja policije će biti bedem za kriminalce\nNa juče održanoj svečanosti u rumunskom gradu Krajovi, povodom dana policije okruga Dolž, načelnik Policijske uprave Zaječar Goran Tomić, prilikom obraćanja prisutnima izjavio je:\n„Saradnja policija dveju susednih zemalja Srbije i Rumunije je do sada bila na zavidnom nivou. Učinićemo sve da u narednom periodu granica između naših zemalja ne bude zaklon ljudima koji se bave kriminalom. Međunarodna saradnja policija Zaječara i Krajove biće na takvom nivou da će biti bedem za lica iz kriminogenih struktura koji neće moći da preskoče.“\nNačelnik Tomić prisustvovao je skupu u Krajovi na poziv kolega iz Rumunije. Pored predstavnika srpske policije, skupu su prisustvovali i predstavnici policije Bugarske.\nKrajova je jedan od najznačajnijih gradova u Rumuniji, nalazi se na jugozapadu zemlje u istorijskoj pokrajini Oltenija. Krajova je upravno sedište okruga Dolž i kulturno i privredno središte Oltenije. Predstavlja najveći ekonomski i kulturni centar zapadno od Bukurešta.\ngoran tomić policija policijska uprava


Nisu svi niški gubitaši rasipnici | NisCafe\nNisu svi niški gubitaši rasipnici\nU JKP “Naisus” tvrde da su za reprezentaciju i službene troškove potrošili minimum sredstava i da racionalno troše svaki dinar i pored velikih potraživanja od potrošača. Na prozivke da se u mnogim komunalnim preduzećima u Nišu, koja su veliki gubitaši, rukovodstva ponašaju rasipnički i neracionalno, kao i da mnogo novca troše na reprezentaciju i službena putovanja, reagovali su iz JKP za vodovod i kanalizaciju “Naisus”. Direktor Aleksandar Mitić kaže da se u preduzeću svi ponašaju u skladu s predloženim merama i smernicama gradskog rukovodstva, iako one još nisu zvanično usvojene.\n– “Naisus” ima specifično poslovanje, što je i uslovilo troškove službenih putovanja. Dva puta sedmično naši stručnjaci i vozilo odlaze za Beograd gde po zakonskoj obavezi nose uzorke vode na pregled. Za 52 nedelje godišnje to su 104 odlaska i ako svako putovanje košta desetak hiljada dinara, to je više od milion dinara. Jednom sedmično naš kamion obavezno mora u Kruševac i Industriju hemijskih proizvoda “Župa” od koje nabavljamo hlor i druga sredstva za proizvodnju vode. To službeno vozilo godišnje pređe čak 8.500 kilometara. Sva druga službena putovanja su ispod minimuma, a u inostranstvo putujem samo ja, što takođe veoma malo opterećuje kasu preduzeća – kaže za “Politiku” direktor niškog vodovoda Mitić.\nGovoreći o troškovima reprezentacije, Aleksandar Mitić kaže da su i oni minimalni:\n– Programom poslovanja, koji je usvojila Skupština grada, imamo pravo na reprezentaciju od oko 12 miliona dinara. Za razliku od prethodnih nekoliko godina, kada su na primer troškovi reprezentacije bili u 2006. godini 5,3, a 2007. godine 4,25 miliona dinara, trošimo duplo manje. A potrošeno je 900.000 dinara za rad naše unutrašnje kantine, za sokove, kafe, čaj i drugo što popiju naši radnici, a nabavka se plaća iz kase preduzeća. Radnici, međutim, plaćaju ono što popiju i taj se novac vraća nazad u kasu. Preduzeće plaća proslavu dočeka Nove godine za radnike i troškove organizovanja drugih praznika i na tom planu potrošeno je 300.000 dinara, ali je radnicima kasnije sve odbijeno od zarada i ponovo je taj novac u našoj kasi. Ipak, tretira se kao reprezentacija.\nU vezi s platama direktor Mitić objašnjava:\n– Netačno je da direktori javnih preduzeća zarađuju dodatno i kao članovi upravnih i nadzornih odbora u drugim firmama, jer to zakonom nije dozvoljeno zbog sukoba interesa. A što se plata tiče, one su po kolektivnom ugovoru i na osnovu odluke Vlade Srbije, sami ih ne određujemo.\nMitić kaže da poslovanje JKP “Naisus” opterećuju nenaplaćena potraživanja. Građani “Naisusu” duguju za utrošenu vodu 360, privreda 430, a grad, koji plaća troškove za vodu ustanovama kulture i obrazovanja i za izvedene radove na održavanju vodovodne mreže, 83 miliona dinara. Osim tih osamdesetak miliona koje dobije od grada, JKP “Naisus” nema drugih dotacija od gradskog budžeta, istakao je za “Politiku” Aleksandar Mitić.\n– Nastojimo da dugovanja građana i privrede smanjimo i već smo samo tokom septembra naplatili desetak miliona dinara. Verujemo da će se naplata potraživanja još više povećati – rekao nam je Mitić.\njkp naissus politika Vesti\t2015-04-09\nOznake: jkp naissus politika Vesti


Mirjana Milićević, Author at Portal Pasaž - Stranica 7 od 95\nOd privatnog sekretara kralja Petra II do kontraobaveštajca u SAD\nPosted: 8. oktobra 2019. u 19:12 / Umetnost\nU Istorijskom arhivu Užica u sredu, 9. oktobra, biće otvorena izložba pod nazivom “Mumija” koju čini arhivska građa, fotografije i dokumenti iz zbirke Momčila Vukovića Birčanina, privatnog sekretara kralja Petra II. Autor izložbe je Željko Marković koji je svojevremeno radeći na poslovima arhiviste u užičkom Istorijskom arhivu slučajno došao u posed rukopisa o likvidaciji Srba, […]\nKoncert klasične harmonike: Mladen Milošević u Gradskoj kući Užice\nPosted: 8. oktobra 2019. u 07:46 / Umetnost\nMuzička škole „Vojislav Lale Stefanović“ u četvrtak 10. oktobra u Svečanoj sali Gradske kuće priređuje koncert na kome će Mladen Milošević izvesti odabrana dela za klasičnu harmoniku. Na programu će biti dela Baha, Ramoa, Anđelisa, Felda, Sen Sansa. Koncert počinje u 19 časova i ulaz je slobodan. M.M./ Izvor: Muzička škola „Vojislav Lale Stefanović“\nSeptembar u OŠ „Dušan Jerković“ u znaku promocije kulturnih vrednosti\nPosted: 7. oktobra 2019. u 09:02 / Umetnost\nMeđunarodni dani su prilika da se edukuje o pitanjima koja nas sve zanimaju, prilika da se ukaže na rešenja globalnih problema, ali i da se proslave i ojačaju dostignuća čovečanstva. UNESKO moto Međunarodnog dana pismenosti ove godine bio je „Pismenost i višejezičnost“. Učenici VI razreda OŠ „Dušan Jerković“ u Užicu napravili su panoe i u […]\nNagradni foto konkurs i radionica fotografije u Narodnoj biblioteci Užice\nPosted: 6. oktobra 2019. u 08:07 / Umetnost\nNarodna biblioteka Užice i Udruženje osoba sa invaliditetom „Minimas“ organizuju nagradni foto konkurs za mlade od 15 do 30 godina na temu biblioteke pod nazivom „#nbuzice” i koji će se realizovati na Instagram platformi. Konkurs je počeo 1. oktobra i traje do 1. decembra, s tim da će u konkureniju za nagrade ući fotografije postavljene […]\nKoncert hora sveštenika Sankt Peterburške Mitropolije u Užicu\nPosted: 6. oktobra 2019. u 07:28 / Umetnost\nHor sveštenika Sankt Peterburške Mitropolije održaće koncertu u crkvi Svetog Đorđa u Užicu u ponedeljak, 7. oktobra , sa početkom od 18 časova. Ovim koncertom, u organizaciji Spsko ruskog kluba Užice i hrama Sv. Đorđa, u saradnji sa Ministarstvom kulture Ruske federacije i Ruskim domom u Beogradu, Užice će dati svoj doprinos obeležavanju velikog jubileja, […]\nPosted: 2. oktobra 2019. u 07:35 / Vesti\nU Osnovnoj školi Kralja Petra II u Užicu u petak, 4. oktobra, biće predstavljeno novo izdanje „ Srpskog rečnika sinonima“ autora Pavla Ćosića. Promocija će se održati u nastavničkoj kancelariji škole sa početkom od 20 časova. O knjizi će govoriti autor,Pave Ćosić, i glavni saradnik, Nađa Parandilović. Prvo izdanje „Rečnika sinonima“ koje je, uz podršku […]\nRadovi Milije Belića na šest međunarodnih izložbi tokom oktobra 2019.\nPosted: 1. oktobra 2019. u 07:38 / Umetnost\nRadovi renomiranog srpskog slikara, majstora geometrijske apstrakcije, koji živi i stvara u Parizu, Milije Belića, tokom oktobra 2019. naći će se na izložbama u Moskvi, Šenjangu, Hamburgu, Kranju, Rimu i Parizu Milija Belić i ove jeseni potvrđuje svoju međunarodnu reputaciju učešćem na više značajnih izložbi širom sveta. Najpre će se predstaviti na Akademiji lepih umetnosti […]\nKaratisti „Užica“ uspešni na Prvenstvu Srbije\nPosted: 30. septembra 2019. u 15:38 / Sport\nDva treća i jedno drugo mesto bilans su nastupa takmičara Karate kluba Užice na Prvenstvu Srbije u karateu za kadete i juniore održanom u Čačku u subotu 28. septembra. Ženska ekipa kadetkinja u katama u sastavu Petra Gajić, Marija Bajić i Jana Ilić zauezela je treće mesto. Muška ekipa kadeta u borbama u sastavu Pavle […]


Ruske sankcije biće na dnevnom redu Samita EU\nTanjug 30. aprila 2021. 22:38\nMOSKVA – Sankcije Rusije protiv visokih zvaničnika EU biće predmet rasprave na Savetu spoljnih poslova EU i na samitu EU za koji se očekuje da će biti usredsređen na odnose sa Rusijom, javlja Tas s pozivajući se na diplomatski izvor u Briselu.\nRusija je uvela sankcije predsedniku Evropskog parlamenta Davidu Sasoliju i potpredsednici Evropske komisije za vrednosti i transparentnost Veri Jurovoj.\n„Ovi postupci Rusije bez presedana biće očigledno stavljeni na raspravu na sledećem sastanku Saveta spoljnih poslova EU i na sastanku Evropskog saveta 25. aprila“, rekao je izvor i dodao da Evropska unija ove sankcije smatra „neprihvatljivim i neosnovanim korakom koji ne može ostati bez odgovora“.\nRanije u toku dana, rusko ministarstvo spoljnih poslova objavilo je listu osam državljana EU kojima je zabranjen ulazak u Rusiju. Na toj listi su, pored Sasolija i Jurove i zvaničnici iz Nemačke, Letonije, Francuske, Švedske i drugih zemalja.\nOvaj korak Rusije usledio je nakon sankcija Evropskog saveta protiv šest ruskih državljana od 2. i 22. marta 2021. godine.


Beta 21. januara 2022. 08:10\n„Zajedno sa našim saveznicima nastavljamo da podržavamo Ukrajinu i pozivamo Rusiju na deeskalaciju i na vodjenje konstruktivnih pregovora“, rekla je britanska ministarka tokom posete Sidneju.\nOna je dodala da Kremlj nije izvukao lekcije iz istorije, i navela da bi invazija dovela do „užasnog gubitka života“ kao kada su Sovjeti bili u Avganistanu ili za vreme čečenskog sukoba.\nTras je pozvala zapadne demokratije da rade bliskije sa Australijom i drugim saveznicima u regionu Indopacifika da pokušaju da se suoče sa svetskim agresorima koji su „ojačali na način nevidjen od hladnog rata“.\n„Oni pokušavaju da izvezu diktaturu kao servis širom sveta. Zato režimi kao što je Belorusija, Severna Koreja i Mjanmar nalaze u Moskvi i Pekingu svoje najbliskije saradnike, rekla je ona.\nAustralijski ministar odbrane Piter Daton je ponovio apel šefice britanske diplomatije da bi „slobodan svet mogao dobro da se drži“.\n„Kada vidimo Rusiju da deluje kako deluje to ohrabruje druge tirane i druge diktature da čine isto pre svega ako nema reakcije ostatka sveta. Hiljade ljudi umreti i to nije nešto što bilo ko želi da se desi. Povećanje broja ruskih trupa je izuzetno zabrinjavajuće“, rekao je Daton.\nBritanska ministarka tokom posete Australiji namerava da ojača vojnu, tehnološku i ekonomsku saradnju Londona i Kanbere, u sprovodjenju strategije „Globalna Britanija“ posle britanskog izlaska iz Evropske unije.


Nega tela tokom zime - šta ne smete da zaboravite? : Nadlanu.com\nNega tela tokom zime - šta ne smete da zaboravite?\nObjavljeno 9. jan 2018. / 16:15:10\nIpak, ovo doba godine zahteva posebnu pažnju kada je u pitanju vaša koža, odnosno njena nega i zaštita. Koža tokom zimskog perioda često bude suva, sklona flekama i nepravilnostima, tako da joj je potrebna dodatna vlažnost. U nastavku ćemo pisati o nekim od esencijalnih dodataka vašoj "bjuti" rutini kako biste na pravi način zaštitili svoju kožu tokom zimskih meseci.\nZAGREJTE ATMOSFERU U SPAVAĆOJ SOBI: Dobrom predigrom…\nKorišćenje kreme za stopala neophodno je tokom zimskih meseci, kako biste sprečile pojavu gljivica i drugih nelagodnosti sa stopalima. Krema ne samo da naša stopala čini mekšim, već ih i oporavlja nakon dugog iscrpljujućeg dana. Naša stopala ostaju nepravedno zapostavljena tako da neretko koža na stopalima izgleda suvo i umorno.


Ekonomisti traže promene fiskalnih pravila u zoni evra\nVodeći ekonomisti iz Francuske i Nemačke apeluju na uvođenje novih fiskalnih pravila za evrozonu.\nOni traže i uspostavu nezavisnog regulatora kako bi zona primene zajedničke evropske valute bila otpornija na krize u budućnosti.\nU dokumentu na 33 stranice ekonomisti su upozorili da zona primene zajedničke evropske valute, iako konačno doživljava robusni oporavak... nakon gotovo 10 godina stagnacije, ostaje i dalje krhka.\nNemačka i Francuska trenutno pokušavaju da ubrizgaju novi zamah posustalim nastojanjima u EU na planu reformi. A nacrt reformi kojeg su sastavili ekonomisti ima za cilj da pomiri nemačke zahteve za većom fiskalnom disciplinom s francuskim insistiranjem na većoj podeli rizika.\nDokument pod nazivom "Pomiriti podelu rizika s tržišnom disciplinom: konstruktivan pristup reformi evrozone" kao autori potpisuju vodeći ekonomisti s instituta kao što su Bruegel, Ifo i DIW, te Sciences Po - Pariški institut za političke studije.\nUprkos nastavku oporavka u privredi, argument za reformu pravila evrozone je snažan, ustvrdili su ekonomisti, pozivajući na promene u fiskalnom i finansijskom upravljanju u evrozoni.\nFiskalna pravila u sklopu Pakta o stabilnosti i rastu EU, ponajpre ona da zemljama članicama nije dopušten budžetski deficit veći od tri odsto bruto domaćeg proizvoda (BDP), nisu dobro funkcionisala, napisali su ekonomisti.\n"Prekomerni javni dugovi akumulirani su zbog bankarske krize i velike recesije iz 2008, ali i zato što su zemlje članice ili zanemarivale evropska fiskalna pravila ili pravila nisu bila dovoljno stroga u dobrim vremenima".\nSlabo funkcionisanje sadašnjih fiskalnih pravila pripisuje se kako tome kako su osmišljena, tako i načinu na koji su nadgledana i sprovođena, smatraju ekonomisti.\nFiskalna pravila, kažu, trebalo bi da budu što je moguće transparentnija i jednostavnija.\nDnevni izveštaj sa svetskih berzi 16.01.2018.\nDnevni izveštaj sa svetskih berzi 12.01.2018.


UNICEF Montenegro - Media centre - Crnogorski glumci omogućili djeci sa oštećenjem vida pristup osnovnim udžbenicima u Dejzi formatu\nCrnogorski glumci omogućili djeci sa oštećenjem vida pristup osnovnim udžbenicima u Dejzi formatu\nPODGORICA, 5. februar, 2014. – U Crnoj Gori je snimljen prvi udžbenik u Dejzi formatu, namijenjen prvenstveno djeci sa oštećenjem vida. Dejzi format udžbenika predstavlja veoma korisnu alatku za nastavu i učenje koju mogu koristiti svi nastavnici, kao i svi učenici osnovne škole.\nAnđela Dragović, učenica sa oštećenjem vida, govori o Dejzi udžbeniku - UNICEF Crna Gora / 2014\nAnđela Dragović, učenica sa oštećenjem vida, govorila je o značaju ovog udžbenika koji će omogućiti djeci da imaju pristup informacijama, kao i da još lakše uče: „Mnogima će omogućiti da prvi put samostalno uče. Mogu samo zamisliti kako će put do spoznaje biti lakši i jednostavniji. Žao mi je što moja generacija nije imala mogućnost da stiče znanja, pored tradicionalnih načina, uz pomoć audio udžbenika.“\nZa potrebe snimanja Dejzi verzije udžbenika, svoje glasove su pozajmili poznati crnogorski glumci i glumice i studenti Fakulteta dramskih umjetnosti, koji su kao volonteri učestvovali u ovom projektu. Njihov entuzijazam, posvećenost, kao i naporan rad, zajedno sa članovima tima produkcije Resursnog centra i Zavoda za udžbenike i nastavna sredstva, bili su od ključnog značaja za visok kvalitet udžbenika koji je adaptiran u Dejzi formatu.\nU znak zahvalnosti za njihov volonterski rad na Dejzi udžbeniku, šef predstavništva UNICEF-a u Crnoj Gori Bendžamin Perks, uručio je zahvalnice dekanici Fakulteta dramskih umjetnosti Radmili Vojvodić, kao i glumcima i studentima Fakulteta dramskih umjetnosti.\n“Nadam se da će svi biti zadovoljni, i nadam se da će ovaj projekat biti tek prvi u nizu onoga što su studenti sa našeg fakulteta zaista sposobni da urade kad su ovakve stvari u pitanju, posebno za djecu, kojoj vjerujem da će ovaj udžbenik značiti mnogo“, rekla je glumica Dubravka Drakić.\nKroz ovu aktivnost, djeci koja ne mogu da čitaju omogućeno je da usvajaju znanje iz udžbenika samostalno i bez ikakvih ograničenja. Sistem obrazovanja u Crnoj Gori postao je inkluzivniji, dostupniji i stimulativniji za djecu sa smetnjama u razvoju.\n“Nadamo se da će u budućnosti svi udžbenici za osnovnu školu postati dostupni u audio ili Dejzi formatu, a što je u skladu sa Konvencijom Ujedinjenih nacija o pravima djeteta”, naglasio je Bendžamin Perks, šef predstavništva UNICEF-a za Crnu Goru.\nU okviru ovog projekta, planirano je da se snimi ukupno šest udžbenika u Dejzi formatu. Ovi udžbenici biće pristupačni djeci sa oštećenjem vida i drugim smetnjama u razvoju, kao i njihovim nastavnicima i roditeljima čija je podrška u procesu učenja od izuzetnog značaja. Ovo predstavlja početak procesa koji će djeci sa smetnjama u razvoju na svim nivoima obrazovanja omogućiti da koriste udžbenike u Dejzi formatu.\nPrezentacija prvog udžbenika u Dejzi formatu u Crnoj Gori - UNICEF Crna Gora / 2014\n“Na ovaj način činimo da dostupnost obrazovanja bude što potpunija, da se omogući ravnopravnost školovanja i da se obrazovanje ove djece učini što kvalitetnijim,“ rekla je Vesna Vučurović, pomoćnica ministra prosvjete.\nUdžbenik je snimljen u DAISY (digitalno dostupan informacioni sistem) formatu, koji omogućava lako snimanje pisanog materijala i može sadržati audio i vizuelne poruke. Međunarodni eksperti, angažovani od strane UNICEF-a, obučili su zaposlene u Resursnom centru kako da koriste Dejzi format, sa ciljem da se snimanje Dejzi udžbenika nastavi i sprovodi u skladu sa najvišim standardima.\nSnimanje prvog udžbenika u Dejzi formatu, čitanke za 4. razred osnovne škole, autorki Nataše Borović i Sonje Ašanin, organizovano je od strane Resursnog centra za djecu i mlade, u saradnji sa Ministarstvom prosvjete, UNICEF-om, Zavodom za udžbenike i nastavna sredstva i Fakultetom dramskih umjetnosti, kao i uz veliku pomoć i podršku autorki.


Tadić: Ne računam na podršku bivših saradnika - NOVA portal\nTadić: Ne računam na podršku bivših saradnika\nEmisije Autor:Andjela Krstovic30. apr. 202123:08\nBoris Tadić Foto: Newsmax Adria\nGost večerašnje emisije NewsMax Adria "Pregled dana" bio je Boris Tadić. Bivši predsednik Srbije u dva mandata, sada predsednik Socijaldemokratske stranke govorio je o razgovorima u Vašingtonu, sa ljudima iz američke administracije, ali i o mogućoj kandidaturi na predsedničkim izborima. Tadić je istakao da ne računa na podršku svojim bivših saradnika.\nTadić je rekao da ne može da otkriva detalje razgovora sa američkim diplomatama, ali je istakao kako će Srbija vezivana za region Zapadnog Balkana.\n„Demokratizacija u Srbiji je ključna za demokratizaciju čitavog regiona“, smatra on.\nKaže da je u Vašington pozvan „kao veteran koj nastavlja da se bori“ i podsetio da se neće povući iz politike.\nDolazak Bajdena na vlast može da poboljša odnose na Balkanu, ocenio je Tadić i dodao da je Bajden nedvosmisleno rekao da želi saradnju, ne sukobe.\nGovoreći o „non – pejperima“, predsednik Socijaldemokrata kaže da su oni probni baloni u sferi međunarodnih odnosa.\n„Služe da se ispita reakcija državne strukture u pojedinim zemljama, a ne dolaze od Srbije“.\nTadić ističe da nikada nije obećao da će se kandidovati na predsedničkim izborima, već da će o tome razmisliti ukoliko nema drugog kandidata.\n„Među onima koji su se oglasili o mojoj navodnoj kandidaturi su Boško Obradović i Sanda Rašković Ivić, koji su glasali za Nikolića i Vučića. Što se tiče mojih bivših saradnika, ne računam na njihovu podršku“.\nOn podseća da se obraća samo svojim nekadašnjim glasačima i potrudiće se da obezbedi njihovu podršku.\nOpozicione stranke sada pokrivaju 10 do 20 odsto glasača, smatra Tadić. One ne obraćaju pažnju na radnike, zagađenost vazduha i ostale aktuelne probleme. Teme su se svele na broj pregovarača i platformu, ocenjuje bivši predsednik Srbije.\nPogledajte gostovanje Borisa Tadića u emisiji NewsMax Adria „Pregled dana“:\nBoris TadićNewsmax AdriaPregled dana


Danica sija najlepšim notama Balkana - Naši u svetu\nDanica sija najlepšim notama Balkana\nObjavljeno 30/11/18 u 09:00\nAlmanah “Danica” početkom XIX veka, pisao je i uređivao književnik, istoričar, etnograf i reformator gramatike srpskog književnog jezika Vuk Stefanović Karadžić, pa ne čudi što je baš to ime ponelo renomirano udruženje u dijaspori. Tradicija se nastavlja, ali savremena “Danica” neguje i predstavlja kulturno nasleđe Balkana i jugoistočne Evrope i na malo drugačiji način.\nPrvu notu udruženju je dao srpski muzičar i istoričar muzike Zoran Šijaković krajem 1999. godine u Salcburgu. On je inače, od 2014. majstor umetničke gilde, što ga je stavilo u ravan sa austrijskim stvaraocima i umetnicima.\nU linijski sistem “Danice”, od osnivanja pre 19 godina, pa do danas, upisalo se mnogo prijatelja i pristalica, koji su došli da uživaju u kvalitetnim prosvetnim i kulturno-umetničkim sadržajima ispisanim melodijama muzičkih i igrama plesnih ansambala.\nDanas, u vokalno- instrumentalnom sastavu udruženja ima tridesetak saradnika i interpretatora izvorne narodne i starogradske muzike. Dok, folklorno- igrački ansambl, pod upravom Zorana Šijakovića, u Austriji izvodi tradicionalne igre naroda i narodnosti Balkana, jugoistočne i srednje Evrope.\nU nastupima kulturno – umetničkog društva “Danica” iz Austrije, možete da uživate poslednjeg dana novembra:\nComing soon! – Das klingende Weltbild der Weihnachtsfreude kann man seit über 10 Jahren in Wagrain mit internationalen Gästen erleben…www.danica-salzburg.at/musikensemble\nGepostet von Zoran Šijaković am Freitag, 23. November 2018\nA prvog dana decembra:\nComing soon!Caffee Bar Lounge KASTEL – Kastel-Team SalzburgSa., 01. Dezember 2018, 20:00 Uhrwww.danica-salzburg.at/musikensemble\nNemačka kompanija izgradila fabriku u Srbiji za još 2 000 radnika


nikola kalinić Arhive - Admiral Bet SPORT\nFener nemoćan protiv Efesa\nAuthor Stefan CvetkovićPosted on 14. decembra 2019. 18:40 14. decembra 2019. 18:35\nAnadolu Efes stigao je do 11. pobede u turskoj Superligi i naneo treći poraz Feneru. U derbi meču turskog šampionata Efes je izašao kao pobednik protiv Feneras sa 79:66....\nFirenca – Milan – Madrid – Rim – Firenca?\nAuthor Milovan LonginovPosted on 13. decembra 2019. 16:57 13. decembra 2019. 17:04\nNikola Kalinić se vraća na mesto gde je bio najbolji. Nakon godina lutanja, Hrvat bi mogao da se vrati u Fiorentinu, pošto mu ne ide ni u Romi. Kalinić...\nVeseli još van tima, ostali neizvesni\nAuthor Stefan CvetkovićPosted on 5. decembra 2019. 14:14 5. decembra 2019. 15:22\nFenerbahče u petak dočekuje Albu u 12. kolu Evrolige i pokušaće da dođe do treće vezane pobede. Tim Željka Obradovića vezao je dve pobede u takmičenju protiv Asvela i...\nNikola Kalinić mora na operaciju\nAuthor Nemanja ĐorđevićPosted on 25. novembra 2019. 13:30 25. novembra 2019. 13:16\nNikola Kalinić zaradio je prelom nosa u derbiju turske lige protiv Darušafake. Kako se navodi u saopštenju Fenerbahčea, Kaliniću je na pregledu ustanovljen prelom nosne kosti i već u...\nFeneru derbi, Kaliniću polomljen nos\nAuthor Nemanja ĐorđevićPosted on 25. novembra 2019. 11:35 25. novembra 2019. 10:33\nEkipa Fenerbahčea savladala je Darušafaku u derbiju devete runde šampionata Turske – 83:75. Naš Nikola Kalinić predvodio je tim Željka Obradovića sa 14 poena (3/6 za dva, 1/3 za tri),...\nKalinić napušta Romu posle šest meseci?\nAuthor Stefan CvetkovićPosted on 18. novembra 2019. 16:19 18. novembra 2019. 16:08\nHrvatski napadač došao je kao neko ko će pojačati napada ekipe Paula Fonseke, ali je već posle nekoliko meseci jasno da očekivanja nisu išla po planu. Atletiko je pozajmio...\nKalinić odličan u pobedi Fenera, dabl-dabl Vase u trijumfu Efesa\nAuthor Marko ĐinđićPosted on 10. novembra 2019. 23:45 11. novembra 2019. 00:36\nDva najjača turska tima ostvarila su pobede u sedmom kolu košarkaške Superlige. Fenerbahče je kod kuće savladao Gacijantep, preokretom u poslednjoj četvrtini – 84:80. Fener je gubio na poluvremenu,...\nNikola Kalinić ponovo na terenu\nAuthor Stefan CvetkovićPosted on 29. oktobra 2019. 18:28 29. oktobra 2019. 18:29\nSezona po turski Fenerbahče nije dobro počela u Evroligi. Posle četiri odigrane utakmice upisana su tri poraza i samo jedna pobeda. Željko Obradović beleži jedan od gorih startova u...\nMicić bolji od Kalinića i Štimca – Efesu prvi trofej u sezoni\nAuthor Nemanja ĐorđevićPosted on 26. septembra 2019. 21:15 26. septembra 2019. 21:13\nAnadolu Efes osvojio je Superkup Turske pobedom nad Fenerbahčeom – 79:74. U reprizi prošlogodišnjeg finala šampionata Turske, koje je takođe dobio Efes, gledali smo veoma neizvesnu borbu, ali je Efes...


Izvor: NoviMagazin.rs, 25.Nov.2020, 13:29\nU Srbiji se sutra ujutru očekuje slab mraz i magla, a tokom dana pretežno sunčano vreme, osim u nižim predelima, po kotlinama i dolinama reka, gde je niska oblačnost moguća u većem delu dana, saopštio je Republički hidrometeorološki zavod (RHMZ).\nU Beogradu će sutra ujutru biti slab mraz, magla i niska oblačnost koja se u nižim >> Pročitaj celu vest na sajtu NoviMagazin.rs << delovima grada može zadržati i pre podne. Tokom dana će doći do razvedravanja, a uveče i tokom noći do novog stvaranja magle. Najniža temperatura biće od minus dva do nula stepeni, najviša dnevna oko šest.\nU Srbiji se ujutru očekuje slab mraz i magla, a tokom dana pretežno sunčano vreme, osim u nižim predelima, po kotlinama i dolinama reka, gde je niska oblačnost moguća u većem delu dana, saopštio je Republički hidrometeorološki zavod (RHMZ)...Duvaće slab, jugoistočni vetar. Najniža temperatura...


Poslanici treba aktivnije da učestvuju u oblikovanju razvoja OIE\nSlika: CC BY-SA 2.5 pl, https://commons.wikimedia.org/w/index.php?curid=1232751\nČlanovi parlamenata u regionu imaju važnu ulogu u energetskoj tranziciji i razvoju obnovljivih izvora energije (OIE), i Energetska zajednica nastoji da im pomogne da se više uključe u taj proces i donesu odluke zasnovane na informacijama. U ovoj vrsti tranzicije Međunarodna agencija za obnovljive izvore energije (IRENA) takođe može pružiti podršku i stručnu pomoć, rečeno je na regionalnoj parlamentarnoj konferenciji o OIE u jugoistočnoj Evropi (JIE).\nEnergetska zajednica pomaže zemljama regiona da razviju svoje pravne i institucionalne okvire i posvećena je jačanju uloge paralamenata, rekli su predstavnici te organizacije na konferenciji koja je održana 7. juna u Beogradu.\nSekretarijat Energetske zajednice pomaže tim zemljama da prevaziđu probleme u primeni evropske pravne tekovine, kao i problem odsustva vlasništva nad procesom što je Gabriela Cretu, stručnjak za električnu energiju u Sekretarijatu Energetske zajednice, izdvojila kao jedno od najvažnijih pitanja.\nMi pomažemo u svim fazama procesa donošenja zakona kako bismo osigurali da budu usklađeni sa pravnom tekovinom, rekla je Barbora Pojner, predstavnica za odnose s javnošću Sekretarijata Energetske zajednice, i dodala da Sekratarijat pruža pomoć i u usklađivanju sistema podrše OIE sa novom politikom o državnoj pomoći.\nEnergetska zajednica jača ulogu parlamenata kroz aktivnosti Parlamentarnog plenuma, stručnu pomoć i godišnje posete direktora Sekretarijata Janeza Kopača koji u parlamentima tada predstavlja izveštaje o primeni obaveza koje proističu iz članstva u Energetskoj zajednici.\nPoslanik u Skupštini Crne Gore Filip Vuković rekao je da parlament obično usvaja odluke na osnovu preporuke vlade a retko na preporuku poslanika. Potpredsednik Skupštine Srbije Vladimir Marinković je rekao da parlamentima u regionu nedostaju jače istraživačke jedinice i dodao da je dijalog sa poslovnom zajednicom i investitorima takođe važan.\nSloveniju očekuje usvajanje novog koncepta razvoja energetike, rekao je poslanik u slovenačkom parlamentu Igor Zorčič i dodao da je za poslanike verovatno najbolji način da sami prikupljaju informacije kada je reč o različitim pitanjima u domenu energetike i životne sredine.\nIRENA je, takođe, spremna da se više angažuje u regionu i pomogne zemljama JIE da ubrzaju prelazak na OIE, s obzirom da se suočavaju s novim izazovom – razvojem strategija za period posle 2020. godine, rekao je zamenik generalnog direktora IRENA Sakari Oksanen.\nOn je podsetio da je IRENA pokrenula prošle godine konsultacije u regionu kako bi se utvrdili izazovi i oblasti u kojima može da pruži podršku zemljama JIE. Konsultacije su završene početkom godine usvajanjem zaključaka na godišnjoj konferenciji IRENA u januaru 2017. godine u Abu Dabiju, u kojima se izražava spremnost za brži prelazak na OIE u jugoistočnoj Evropi.\nNeravnomeran napredak u regionu\nOsvrnuvši se na tvrdnje da će region morati da se oslanja na ugalj i druga fosilna goriva, Kretu je rekla da Energetska zajednica podržava razvoj OIE i ocenila da energetski miks ne može da se promeni preko noći.\nEnergetska efikasnost treba da ima važnu ulogu u tome, kao i preuzimanje vlasništva, odnosno inicijative i odgovornosti nad razvojem OIE, rekla je ona i dodala da svet prolazi kroz energetsku revoluciju koja će doneti više koristi, uključujući manju zavisnost od uvoza energenata.\nIako se region obavezao da će više koristiti OIE, napredak zemalja jugoistične Evrope u ostvarivanju ciljeva za 2020. godine je neujednačen. Albanija je napredovala u ostvarivanju svog cilja, Bosna i Hercegovina i Crna Gora su i premašile svoje ciljeve, dok Moldavija napreduje. Druge zemlje ne napreduju zadovoljavajućim tempom, uključujući Srbiju čiji je udeo OIE u bruto finalnoj potrošnji, o kome je izvestila 2015. godine, bio samo 21 odsto, isto koliko i 2009. godine. Srbija se obavezala da će do 2020. godine taj udeo iznositi 27 odsto.\nStanje nacionalne ekonomije, niska cena električne energije, administrativne procedure i nizak kreditni rejting prepreke su koje otežavaju razvoj OIE u Srbiji, kao i nedovoljno poverenje međunarodnih finansijskih institucija i investitora u njen pravni sistem i pravnu zaštitu.\nPomoćnik ministra rudarstva i energetike Miloš Banjac rekao je na skupu da je veće korišćenje OIE od strateškog značaja za sve zemlje i da je Srbija preduzela korake da poboljša uslove za njihov razvoj. Međutim, Srbija se i dalje oslanja na ugalj, a Banjac je rekao da će srpske vlasti pokušati da u pregovorima sa EU izdejstvuju da u određenoj meri zadrže ugalj kao izvor, kao što je to učinila Poljska, iako je članica EU.\nBanjac je rekao da Srbija ne planira da menja propise o OIE i da pre 2018. dodine neće razmatrati mogućnost uvođenja aukcija za energiju iz sunca i vetra.\nSrbija nije u većoj meri razvila solarne kapacitete i vetroparkove za koju je odredila kvotu od 500 megavata (MW). Razlog za nedovoljno izgrađene kapacitete u slučaju vetra nisu kvote ili troškovi već pitanje sigurnosti investicija, rekao je on i dodao da program za solarnu energiju treba razmotriti i proširiti.\nNa skupu je bilo reči i o aktivnijem uključivanju građana u razvoj OIE.\nTagovi: IRENA, Janez Kopač, OIE\nPočetna » Vesti » OIE » Poslanici treba aktivnije da učestvuju u oblikovanju razvoja OIE


AMSS: Povoljniji uslovi vožnje, poslepodne pojačan intezitet saobraćaja | TIMOK PRESS\nNaslovna Stanje na putevima AMSS: Povoljniji uslovi vožnje, poslepodne pojačan intezitet saobraćaja\nAMSS: Povoljniji uslovi vožnje, poslepodne pojačan intezitet saobraćaja\nVozače i danas očekuju povremeno vlažni i mokri kolovozi ali za nijansu povoljniji uslovi vožnje, pošto meteorolozi predviđaju vreme sa manje padavina.\nU planinskim krajevima zbog niske oblačnosti, moguća je slabija vidljivost, kao i zbog magle i sumaglice duž reka i kotlina, saopštavaju iz AMSS-a.\nU popodnevnim satima se očekuje pojačan intezitet saobraćaja, naročito na prilazima gradova.\nPrema poslednjim informacijama Uprave granične policije na putničkim terminalima nema zadržavanja, dok se na teretnim u popodnevnim časovima očekuje nešto duže zadržavanje na prelazima sa Hrvatskom i Mađaraskom.\nPrethodni tekstPrognoza vremena za nedelju 31. maj i naredne dane\nSledeći tekstSvеtsкi dаn bеz duvаnа ove godine posvećen zaštiti mladih


Pokrenut prethodni stečajni posupak za zrenjaninski "Radijator"\nPrivredni sud u Zrenjaninu saopštio je danas da je doneo rešenje o pokretanju prethodnog stečajnog postupka u zrenjaninskoj firmi za proizvodnju radijatora, kotlova i uslužnog liva "Radijator".\nKako je saopšteno, takvo rešenje doneto je radi ispitivanja ispunjenosti uslova za otvaranje postupka stečaja u skladu sa unapred pripremljenim planom reorganizacije sa izmenama i dopunama podnetim 18. juna.\nRočište za odlučivanje o predlogu i glasanje o unapred pripremljenom Planu reorganizacije zakazano je za 15. septembar, a za privremenog stečajnog upravnika imenovana je Jelica Vukolić.\nKako bi bila namirena dugovanja poveriocima, Privredni sud i izvršitelji u nekoliko navrata organizovali su rasprodaju imovine, ali je sada određena mera obezbeđenja nakon podnošenja unapred pripremljenog plana reorganizacije, kojom se zabranjuje sprovođenje izvršenja na obezbeđenoj i neobezbeđenoj imovini izvršnog dužnika.\nPrema podacima Narodne banke Srbije, račun "Radijatora" je više od 800 dana blokiran, a iznos blokade je 814,9 miliona dinara.\nNaftna industrija Srbije (NIS) ostvarila bolje poslovne rezultate od konkurenata u regionu, bez obzira na krizu na tržištu, i to zahvaljujući prethodnim ulaganjima, izjavio je danas generalni direktor NIS-a Kiril Kravčenko. Predstavljajući Izveštaj o održivom razvoju NIS-a za 2014. godinu, Kravčenko je kazao da je NIS po ostvarenoj operativnoj dobiti, neto dobiti (63,4 milijarde dinara)) i investicijama bio bolji od konkurencije, a uplaćeno je 128 milijardi dinara poreza, što je za osam odsto više nego 2013. godine.


Povezivanjem BG i Podgorice podižemo ekonomije dve zemlje\nTanjug 13. aprila 2021. 10:59\nBEOGRAD – Srbija se nalazi u velikom investicionom ciklusu, koji, između ostalog, podrazumeva i povezivanje sa regionom, a jedan od ključnih projekata koji u tom pogledu radimo je onaj koji bi trebalo autoputem da spoji Beograd i Podgoricu, izjavio je danas ministar građevinarstva, saobraćaja i infrastrukture Tomislav Momirović.\nNa zajedničkoj konferenciji za novinare sa kolegom iz Crne Gore, Miladenom Bojanićem, Momirović je kazao da je reč o autoputu Miloš Veliki koji Srbija uveliko gradi.\n„To je deonica od 107 kilometara, za nas jako značajna i strateški važna zbog povezivanja i približivanja Beograda i Podgorice, i Beograda i Bara“, rekao je Momirović.\n„Mislim da nikada u istoriji nisu bile tako povoljne okolnosti da razvijemo infrastrukturu u našim državama, da omogućimo ono što mi zovemo „Plan Srbija 2025″, a to je da prosečna plata poraste na 900 evra i da omogućimo slobodan protak robe i ljudi“, naveo je Momirović.\nDodaje da se upravo osnova regionalne politike odnosi na slobodan protok roba i ljudi, zbog čega je, ističe, Srbija i pokrenula inicijativu „mini Šengen“.\nSAD ukinuo zabranu za kineski Šaomi\nPetrović: Potencijal srpske privrede nije iskorišćen do…


Ministarstvo zdravlja: Novi virus iz Kine biološka pretnja Rusiji - Sputnjik Srbija\n14:22 21.01.2020 (osveženo 14:39 21.01.2020) Preuzmite kraći link\nDržavna duma Rusije danas razmatra nacrt zakona o biološkoj bezbednosti Rusije. Zamenik ministra zdravlja je objasnio sa kojim se konkretno biološkim opasnostima zemlja suočava.\n„Član 7 Federalnog zakona je posvećen glavnim biološkim pretnjama i opasnostima. Mogu navesti nekoliko njih i potkrepiti primerima iz svakodnevnog života. Reč je o promenama svojstava i oblika patogenih bioloških agenasa, kao i svojstvima i mestima obitavanja prenosilaca. Najistaknutiji primer je zarazna bolest koja se trenutno širi u Kini, a koju prouzrokuje koronavirus“, objasnio je Kraevoj.\nŠest osoba je preminulo od novootkrivenog tipa koronavirusa u kineskom gradu Vuhan, dok se 227 ljudi još nalazi u bolnicama pod nadzorom lekara, rekao je gradonačelnik Vuhana Žu Sjanvang.\nSvetska zdravstvena organizacija smatra da se u bliskoj budućnosti može očekivati povećanje broja obolelih od upale pluća prouzrokovane koronavirusom 2019-nCoV u Kini, a moguće i u drugim zemljama.\nMisteriozni respiratorni virus koji se pojavio u Kini, u gradu Vuhanu, širi se na druge kineske provincije, ali i na Tajland i u Japan, a zbog pokretljivosti stanovništa od njega strahuju na mnogim svetskim meridijanima.\nMinistar zdravlja Zlatibor Lončar rekao je da u Srbiji nema opasnosti od novog koronavirusa.\nMinistarstvo zdravlja, biološko oružje, virus, Kina


Još jedna žrtva korone u Knjaževcu – Knjaževačke vesti\nHome / 2020 / Još jedna žrtva korone u Knjaževcu\nZdravstveni centar Knjaževac saopštio je da je od posledica infekcije korona virusom u Kliničkom centru Niš preminula još jedna osoba iz Knjaževca.\nPrema najnovijem izveštaju iz knjaževačkog Zdravstvenog centra, testirano je 138 lica, od čega je 50 pozitvnih, dok se za 40 rezultati čekaju.\nU toku jučerašnjeg dana u kovid ambulantama Zdravstvenog centra obavljeno je više od 120 pregleda. Lekari kažu da je situacija veoma ozbiljna i mole građane, posebno mlađu populaciju, da izbegavaju kontakt duži od 15 minuta na manje od dva metra bez maski. ”Moramo da naučimo da živimo sa ovim virusom”, kaže dr Ivica Rakić.\nPrevious: Četvrta žrtva koronavirusa u Knjaževcu\nNext: Rastemo zajedno – inkluzija u okviru vaspitno-obrazovnih programa PU „Bajka“


Dragan Bajić: Možda sam nekim svojim odlukama doprineo da Partizan pobedi - SPORTSKI ŽURNAL\nIgokea bila blizu pobede protiv Partizana, ali je poklekla u neizvesnom finišu, na kraju Voler promašio trojku za trijumf\nKao i uvek, izjava Dragana Bajića bila je vrlo zanimljiva, a trener Igokee nije se libio ni da sebe okrivi za poraz protiv Partizana.\n- Čestitam Partizanu na pobedi, jako mi je drago zbog atmosfere u dvorani, bila je ovo fina košarkaška predstava. Sigurno ću ja preuzeti odgovornost za poraz i smatram da sam možda nekim svojim odlukama doprineo da Partizan pobedi. Ostaje žal, mislim da bi bilo zasluženo i da smo mi pobedili. Većim delom utakmice odigrali smo taktički jako dobro, kontrolisali čitav tok meča, međutim utakmicu smo izgubili u 3-4 minuta, gde smo imali 'vakuum', gde smo izgubili neke lopte, dozvolili Partizanu da se lako vrati - kazao je Bajić, koji je potom dodao:\n- Sugerisao sam igračima, ta tranzicija, kontranapad, otvoren teren gde je Partizan jako moćan, prvo poluvreme bez poena iz kontranapada, u drugom smo im našim greškama dozvolili da dođu do lakih poena. U pojedinim momentima je Partizan dolazio do otvorenih pozicija, kad je padala naša koncentracija u odbrani. Međutim, ne mogu da zamerim ništa igračima, zašto je došlo do pada koncentracije.


Vesti online / Vesti / Svet / Uragan Metju usmrtio 104 osobe\nUragan Metju usmrtio je najmanje 104 osobe, od kojih je čak 98 poginulo na Haitiju, saopštili su lokalni zvaničnici dodajući da se uragan sa Bahama kreće ka Floridi. Najžešća karipska oluja u poslednjih skoro 10 godina pogodila je Bahame u četvrtak ujutru, a očekuje se da će se pojačati dok se kreće prema jugoistoku američke obale, gde je u toku masovna evakuacija u četiri države, javlja Rojters.\nUragan "Metju" je na Haitiju odneo tri života\nPutevi Floride, Džordžije i Severne i Južne Karoline zakrčeni su kolonama automobila od srede, pošto su milioni ljudi poslušali upozorenja da se evakuišu ka unutrašnjosti jer se približava uragan Metju, s vetrovima jačine oko 185 kilometara na sat, jakim olujama i obilnom kišom.\n* Panika u Americi: Približava se uragan Metju (VIDEO)\n* VIDEO: Tornado odneo "zamak" sa decom\nni koji, ipak, nameravaju da oluju sačekaju kod kuće snabdeli su se velikim količinama vode, mleka i konzervirane hrane, ispraznivši samoposluge, kako pokazuju snimci lokalnih medija.\nUragan Metju je u Domininikanskoj Republici usmrtio četvoro ljudi i oštetio 200 kuća, a vlasti su evakuisale 800 ljudi, saopštili su zvaničnici. Prethodno je "Metju" na Haitiju odneo tri života.\nSVET Tramp proglasio stanje prirodne katastrofe, Irma razorila Floridu


Društvo za razvoj kreativnosti Aleksinac - ICS Serbia\nDruštvo za razvoj kreativnosti je nevladina organizacija iz Aleksinca, osnovana 11. februara 1997. godine sa ciljem kreativnog razvoja, stvaralaštva i edukacije dece i omladine. Osnovne aktivnosti organizacije su radionice, treninzi, seminari, psihosocijalna podrška, humanitarne i socijalne akcije, itd. Kroz programe organizacije, od osnivanja do sada, prošlo je više od 4000 mladih i preko 1500 odraslih članova. Trenutno, organizacija ima 40 aktivnih članova, saradnika na projektima i volontera, i preko 300 korisnika svojih programa. Organizacionu strukturu čine Skupština, Upravni odbor i timovi za edukaciju, psihosocijalnu podršku i socijalne akcije. Prostorije organizacije su otvorene svakog dana i nalaze se u ul. Drakčeta Milovanovića 14 u Aleksincu.\nOrganizacija je u svom sedmogodišnjem radu realizovala više većih projekata za decu i mlade, ali i ostale građane, kao što su: „Otvoreni klub“, Radio emisija „Mladi za mlade“, objavljivanje časopisa „Windows“ i „Izazovi“, dramska radionica „Igrom protiv nasilja“, „Program psihosocijalnih radionica za izbegla i raseljena lica“ iz oblasti jezika, drame, računarstva, prevencije bolesti zavisnosti, program podsticanja aktivizma „Građanski forum“ i „Otvoreni razgovori o…“, projekat „Kulina“ sa radionicama za decu ometenu u razvoju i seminarima za nastavnike Specijalne osnovne škole u Aleksincu i radnike Doma za ometena lica u Kulini, radio emisija na romskom i srpskom jeziku „Romano dive“, radionice psihosocijalne podrške i ručnih radova za stara lica iz kolektivnih centara, Zdravstveni i socijalni program za stare Rome, Program obuke za traženje posla za nezaposlene, Program „Računari u nastavi“ koji je akreditovan od strane Ministarstva prosvete i sporta Republike Srbije, itd\nDonatori koji su pomogli realizaciju ovih projekata su: Fond za otvoreno društvo, Italijanski konzorcijum za solidarnost, UNHCR, IOCC, OXFAM, IOM, Svetska banka.\nPored navedenih projekata, organizacija je realizovala i obuke iz oblasti socijalnih veština, menadžmenta, volonterizma, informatike, stranih jezika, itd. kako za mlade, tako i za odrasle građane aleksinačke, sokobanjske i niške opštine.\nPROJEKTI U 2004.\n1. Projekat „Naši dani“ traje kontinuirano od 2000. godine i ima za cilj pružanje psihosocijalne podrške izbeglim i raseljenim licima iz kolektivnih centara putem radionica za decu i mlade i radionica za stara lica. Ovaj projekat naša organizacija realizuje kao lokalni partner Italijanskog konzorcijuma za solidarnost iz Niša.\nProjekat obuhvata ukupno 9 radionica. Od radionica za decu i mlade realizuju se: Igraonica – Crtana videoteka, Dramska radionica „Maštovizija“, „Kvizomanija“, Računarska radionica i radionice iz Programa prevencije bolesti zavisnosti koje se rade u kolektivnim centrima Aleksinca, Bele Palanke i Leskovca. Od radionica za stare realizuju se ukupno 5 radionica ručnih radova i psihološkog sadržaja. Programe radionica realizuje ukupno 7 radioničara. Projekat ima blizu 200 direktnih korisnika, a podržan je od strane UNHCR i Italijanskog konzorcijuma za solidarnost.\n2. Projekat „Društveni klub za stare Rome“ je počeo aprila 2003. sa ciljem organizovanja aktivnosti za stare Rome iz Aleksinca koji su preživeli holokaust. Za ove namene obezbeđen je i opremljen poseban prostor od 70 m2 u ulici Skopskoj 2, u Aleksincu, koji je otvoren svakog dana od 16 do 20 sati.\nProjekat obuhvata socijalni i zdravstveni program, kao i podelu humanitarne pomoći za 90 direktnih korisnika. Naša organizacija je jedan od četiri lokalna partnera, a nosilac projekta je Italijanski konzorcijum za solidarnost. Projekat podržava Međunarodna organizacija za migracije IOM.\n3. Projekat „Obuka nezaposlenih da traže posao“ ima za cilj edukaciju i jačanje samopouzdanja nezaposlenih lica koja se nalaze na evidenciji Nacionalne službe za zapošljavanje, i njihovo osposobljavanje da samostalno traže posao. Program obuhvata psihosocijalnu podršku i teme iz oblasti izrade CV, ponašanja za vreme intervjua, volonterskog rada, probnog rada, preduzetništva, itd. Programom je obuhvaćeno 100 lica sa evidencije nezaposlenih, i realizuju ga psiholozi, sociolozi i pravnici. Ovaj projekat finansira Svetska banka.\nOrganizacija ima dobru saradnju sa svim relevantnim subjektima u lokalnoj zajednici i često je zastupljena u lokalnim medijima.


Srbija zaslužuje pomoć Nemačke | Politika | DW | 31.12.2010\nSrbija zaslužuje pomoć Nemačke\nZvaničnici Srbije su tokom 2010. pokrenuli u snažnu diplomatsku ofanzivu: iz Beograda preko Beča do Brisela i Berlina. Podsećamo vas na najvažnije događaje u odnosima Srbije i Nemačke u godinu na izmaku…\nMinistar spoljnih poslova Nemačke Gido Vestervele i predsednik Srbije Boris Tadić\nKosovo je u februaru obeležilo drugu godišnjicu svoje nezavisnosti, a berlinski političari i analitičari izjavili su da je nezavisnost Kosova nova realnost na Balkanskom poluostrvu i da Srbija mora da se pomiri sa tom činjenicom. Istovremeno poručili se da Kosovo i dalje treba da sarađuje sa Srbijom, jer samo tako može da profitira.\nNemački stručnjak za jugoistočnu Evropu i nekadašnji parlamentarac Johanes Jung je prokomentarisao: „Nadam se da će dalje približavanje Evropskoj uniji, kojem Srbija teži, biti prednost i za Kosovo. Kosovo kao samostalna država u ovom trenutku nam ne daje nimalo povoda da verujemo da se kreće u pravcu Evropske unije“, ocenio je Jung.\nMinistar Božidar Đelić i Predsednik Odbora za pitanja EU u nemačkom parlamentu Ginter Krihbaum\nPosetu Jeremića omela ostavka predsednika Nemačke\nSlužbeni Berlin pozdravio je usvajanje Deklaracije o osudi zločina u Srebrenici u parlamentu Srbije. Poručili su da je to prvi korak, nakon kojeg bi odmah trebao da usledi i drugi, i to izručenje Ratka Mladića Haškom tribunalu.\nPočetkom maja, u Berlinu je boravio potpredsednik Vlade Srbije Božidar Đelić. Tokom petodnevne posete, Đelić je prisustvovao na više od 50 sastanaka, a glavni cilj njegove posete bilo je lobiranje da se odobravanje kandidature Srbije za članstvo u Evropskoj uniji nađe na dnevnom redu nemačkog parlamenta.\nPredsednik Odbora za pitanja Evropske unije u nemačkom parlamentu Ginter Krihbaum je pred kraj Đelićeve posete izjavio: „Nemački parlament i Nemačka i dalje će partnerski i prijateljski pratiti Srbiju na njenom putu ka Evropskoj uniji. Uvereni smo da će do stabilnosti na Balkanu doći tek onda kada Srbija postane članica Evropske unije. Međutim, do tog momenta ima još mnogo posla, i to niko bolje ne zna od gospodina Đelića, jer je upravo on odgovoran za tu oblast. Mislim da je pri tome zaslužio našu pomoć“, rekao je Krihbaum.\nSamo dve nedelje kasnije, u radnu posetu Berlinu doputovala je delegacija srpskog parlamenta. I parlamentarci su iskoristili svoju posetu da pokušaju da uvere nemačke poslanike da glasaju za prihvatanje kandidature Srbije za članstvo u Evropskoj uniji.\nPosetu Vuka Jermića Berlinu omela ostavka predsednika Nemačke\nIstim povodom u Berlin je krajem meseca doputovao i ministar spoljnih poslova Srbije Vuk Jeremić. Jednodnevni boravak ministra Jeremića omela je vest o iznenadnoj ostavci predsednika Nemačke Horsta Kelera koja je usledila upravo u momentu dok je ministar Jeremić razgovarao sa svojim nemačkim kolegom Gidom Vesterveleom o evropskoj budućnosti zapadnog Balkana.\nPovlačenje VAC-a iz Srbije nije imalo negativne posledice\nNakon što je nemačka medijska grupacija VAC (WAZ) službeno objavila svoje povlačenje iz Srbije, srpski mediji su protiv VAC-a započeli negativnu propagandu. Direktor te medijske grupe Bodo Hombah je izjavio: „Ja ne znam šta se tu desilo. Ta tendencija stvaranja mitova oko našeg angažmana u Srbiji i ta sila nacionalističkih tonova koju nikada ne bih očekivao – cela ta situacija je razlog više da kažemo: Tamo gde nismo dobro došli, nećemo ni imati naše medije.“\nPovlačenje VAC-a iz Srbije očigledno nije negativno uticalo na nemačko-srpske bilateralne odnose, jer je u Berlinu krajem avgusta, nakon četverogodišnje pauze, održan Poslovni savet Nemačke i Srbije. Srpska delegacija započela je tada pregovore sa deset novih nemačkih kompanija koji su pokazali interes da investiraju u srpsku privredu.\nMedijska grupa VAC povukla se iz Srbije\nIstovremeno, nemački šef diplomatije Gido Vestervele otputovao je u svoju prvu zvaničnu posetu zemljama zapadnog Balkana. Njegov portparol Andreas Peške je izjavio: „Ovo ni u kom slučaju nije simbolična poseta. Svaka zemlja ima svoje težište i probleme o kojima će tokom susreta biti reči. Celokupni region sa svojom evropskom perspektivom, ali i svaka država pojedinačno, važna je tema naše spoljne politike.“\nU Berlinu veliki broj azilanata iz Srbije\nOtkako je državljanima Srbije krajem 2009. godine ukinut vizni režim, u Berlin svakodnevno stižu srpski Romi i podnose zahtev za azil. Među njima i Šeki, homoseksulac iz Niša.\nŠeki iz Niša ne može da ostane u Berlinu\n„U Srbiji je Rom kao nacionalna manjina loša stvar, a još biti homoseksualac je još groznija stvar. Nemaš nikakva prava da se zaposliš. Otkako sam završio dizajnersku školu, gde god i u koji grad da ideš i tražiš posao, ne možeš naći. Smatraju te kao vanzemaljcem, a ne normalnim čovekom“, ispričao je Šeki za Dojče vele.\nProces obrade zahteva za azil traje najviše šest meseci, a šanse državljana Srbije da dobiju azil u Nemačkoj ravne su nuli. Iako su evropski zvaničnici pomenuli i mogućnost eventualne suspenzije bezviznog režima zbog tzv. „lažnih azilanata“, konkretnih sankcija nije bilo.\nPripremila Selma Filipović, Berlin\nTrajni link https://p.dw.com/p/QlX0


To su danas na sastanku predstavnici ove dvije kompanije saopštili predsjedniku Opštine Petru Smoloviću. Delegaciju mađarskih kompanija je predvodio Jossef Meruo (Xpasion LTD), dr Balasz Nagy (Xpasion LTD), dr Zsuzsanna Banyai (Home Vision).\nPredsjednik Smolović je izrazio zadovoljstvo, nakon što se upoznao sa portfoliom ovih kompanija i vidio idejno rješenje projekta projekta koje su investitori zainteresovani da grade na Bjelasici.\n“Mogu da kažem da sam veoma zadovoljan prvim sastankom koji smo održali sa predstavnicima Xpasiona i Home Visiona. Iz portfolija ove dvije kompanije moglo se zaključiti da se radi o respektabilnim kompanijama, prepoznatim po izgradnji luksuznih stambanih, turističkih i ugoljstiteljskih objekata u Mađarskoj” – rekao je predsjednik Opštine.


Kompanija Belit je u saradnji sa Ministarstvom privrede i projektom RELOF 2 implementirala softversko rešenje za nadzor nad radom javnih preduzeća. Na konferenciji koja je održana 01. juna u hotelu Hyatt Regency u Beogradu prisustvovali su predstavnici ministarstva privrede, švajcarske ambasade, projekta RELOF 2, kompanije Belit, lokalnih samouprava i javnih preduzeća.\n“Digitalizacija nadzora nad javnim preduzećima predstavlja prvi korak u digitalizaciji privrede, izjavila je ministarka Anđelka Atanasković prilikom predstavljanja softvera koji je razvijen za potrebe Ministarstva privrede, uz podršku projekta RELOF 2, a koji za cilj ima brže i efikasnije poslovanje.\n– Informacioni sistem je važan i za nas u Ministarstvu, jer ćemo imati alat za praćenje rada svih javnih preduzeća i imati mogućnost izrade različitih uporednih, sektorskih i teritorijalnih analiza, na osnovu kojih možemo sagledavati situaciju, preduzimati mere i unapređivati okvir za poslovanje ovih preduzeća – istakla je ministarka.\nOna je podvukla da je izrada ovog informacionog sistema potvrda da se i Ministarstvo privrede kreće putem modernizacije i digitalizacije, nastojaći da olakša poslovanje i pomogne građanima, preneo je sajt Ministarstva.”\nDeo teksta je preuzet sa portala “EKAPIJA”.


Lepe vesti – Strana 3 – Lepe vesti ONLINE\nIlon Mask otvorio ‘Giga Texas’, najveću fabriku u SAD – Veliko priznanje srpskom naučniku\nLepe vesti stižu iz Amerike. Prizanje za srpskog naučnika Nikolu Teslu ukazano u vidu slike formirane od stotina dronova. Ilon Mask je početkom aprila obeležio zvanični početak proizvodnje u Teslinoj…\nSvi ljubitelji prirode i aktivnog odmora koji se odluče da posete Taru krajem ovog, a i narednih meseci, moći će da iskuse novi ugođaj “Tara safari” i tako istraže skrivene…\nLepe vesti za start-up scenu. Proizvođač Better & Better, čiji je osnivač poreklom iz Srbije, prikupilo je značajnu investiciju za dalji razvoj. Kompanija Better & Better koja se bavi proizvodnjom…\nLepe vesti nam stižu iz Kovačice gde se ove godine obeležava 220 godina od doseljavanja Slovaka. Ulje na platnu pod nazivom Moja jedinstvena Kovačica radi 19 slikara, članova Galerije naivne…\n„Knjige, braćo moja, knjige, a ne zvona i praporce!” – Sajam knjiga u dvorani od 7. do 10. aprila\nLepe vesti za ljubitelje knjiga – izdavačke kuće predstaviće svoja izdanja u Beogradu. Udruženje građana Putujuća izložba rukotvorina u saradnji sa Kombank dvoranom organizuje “Sajam knjiga u dvorani”, koji će…\nLepe vesti za decu i roditelje stižu iz Novog Sada. Na sceni dečijeg pozorišta Teatrilo u Novom Sadu počele su prve probe jedine dečije predstave o plivanju na našim prostorima…\nEvropski bizoni – jedan mužjak i četiri ženke poreklom iz Poljske, već treći dan žive u svom novom domu, na Fruškoj gori, saopšteno je iz Nacionalnog parka “Fruška gora”. Nakon…\nDela austrijskog umetnika svetskog glasa pred beogradskom publikom\nIzložba „otkačenog“ umetnika Ervina Vurma u Muzeju savremene umetnosti u Beogradu. Jedan minut zauvek Ervina Vurma u Muzeju savremene umetnosti u Beogradu prva je samostalna izložba ovog istaknutog austrijskog umetnika…